title: Eyjólfur Sverrisson

text: Islannin nuorten maajoukkueen Eyjólfur luotsasi historiallisesti alle 21-vuotiaiden EM-lopputurnaukseen 2011. Joukkue hävisi alkulohkossaan kaksi ottelua ja voitti viimeisessä pelissä Tanskan 3–0 ja sijoittui lopputuloksissa viidenneksi.


title: Martin Matsbo

text: Martin Matsbo (4. lokakuuta 1911 – 6. syyskuuta 2002) oli ruotsalainen maastohiihtäjä. Hän voitti urallaan 4x10 kilometrin viestistä kaksi MM-pronssia (Vysoké Tatry 1935, Lahti 1938). Lisäksi hän saavutti viestipronssia Garmisch-Partenkirchenin kisoista 1936. Henkilökohtaisesti hän sijoittui arvokisoissa parhaiten Lahden MM-kisoissa 1938, missä hän oli 18 kilometrin neljäs.


title: Maunu Kohijoki

text: Maunu Mikael Kohijoki (26. syyskuuta 1923 Huittinen – 24. tammikuuta 2008 Pori) oli porilainen kokoomuksen kansanedustaja. Kohijoki syntyi Huittisissa ja hänen vanhempansa olivat maanviljelijät Viljo Valfrid Kohijoki ja emäntä Lyydia Maria Kohijoki (o.s. Kärkäs). Maunu Kohijoki toimi sittemmin Porin kunnan- ja kirkkovaltuustossa. Kansanedustaja hän oli vuosina 1987−1995 ja presidentin valitsijamies vuonna 1988.


title: Maunu Kohijoki

text: Koulutukseltaan Kohijoki oli poliisi ja toimi vuosina 1963-1986 komisariona liikkuvassa poliisissa. Hän kirjoitti liikenneturvallisuudesta lehtiin ja teki asiasta esityksiä televisioon. Sotilasarvoltaan Kohijoki oli kersantti. Hän osallistui jatkosotaan 1941 ja haavoittui Tolvajärvellä 1944.


title: Maunu Kohijoki

text: Kohijoki suoritti vuonna 1962 peräti kolme tutkintoa, poliisipäällystön virkatutkinnon, Helsingin yliopistossa hän suoritti oikeuslääkeopin ja oikeuspsykiatrian kurssin. Liikenneturvallisuus oli varsin tärkeä asia Kohijoelle, vuosina 1969-1987 hän toimi Vakavien liikennevahinkojen tutkijalautakunnan jäsenenä ja puheenjohtajana Satakunnassa. Tultuaan vuonna 1987 valituksi eduskuntaan, Kohijoki oli liikennevaliokunnan jäsen lähes koko kansanedustajan uransa ajan, vuosina 1987-1994.


title: Maunu Kohijoki

text: Kohijoki avioitui vuonna 1961 peruskoulunopettaja Eliisa Kohijoen, o.s. Saari, kanssa. Maunu ja Eliisa Kohijoen ainoaksi jäänyt lapsi, vuonna 1969 syntynyt poika on varatuomari Heikki Mikael Kohijoki. Heikki Kohijoki valmistui oikeustieteen kandidaatiksi vuonna 1995 ja sai varatuomarin arvon 1996. Hän on toiminut aikaisemmin mm. vuosina 1997-2000 Tullihallituksessa tullisihteerinä sekä tullissa ylitarkastajana. 2000-luvun lopulta hän toimi noin 10 vuoden ajan Puolustusvoimissa sotilaslakimiehenä. Vuonna 2013 hän aloitti apulaissyyttäjänä Länsi-Uudenmaan syyttäjänvirastossa Espoon päätoimipaikassa, jossa toimii nykyään kihlakunnansyyttäjänä.


title: Billy Wingrove

text: Billy Wingrove (s. 15. marraskuuta 1982 Lontoo, Englanti) on brittiläinen freestyle-jalkapalloilija.


title: Billy Wingrove

text: Wingrove aloitti jalkapallotaitojen hiomisensa jo lapsena. Hän alkoi opetella ja kopioida temppuja joita näytettiin televisiosta mainoksessa jossa kikkailivat muun muassa Maradona ja Romário.


title: Billy Wingrove

text: Billy kasvoi jalkapalloilevassa perheessä, mutta päinvastoin kuten hänen isänsä joka pelasi Tottenhamissa ja serkkunsa joka pelasi Arsenalissa, hän päätti hioa ja näytellä pallonkäsittelytaitojaan sen sijaan, että olisi pelannut jalkapallojoukkueissa.


title: Billy Wingrove

text: Kun hän kasvoi vanhemmaksi hän tuli siten osaksi nuorten freestyle-jalkapalloilijoiden verkostoa Lontoon alueella. Vuonna 2003 Billy osallistui Niken järjestämään freestyle-kilpailuun Lontoon Earl's Courtissa ja 6 000 kilpailijan joukosta hän pääsi semifinaaleihin. Coca Cola, O2, Barclaycard, Disney ja Sky Sports ovat tuon jälkeen käyttäneet Wingrovea mainoksissaan.


title: Billy Wingrove

text: Vuoden 2003 Niken freestyle jalkapallokilpailusta lähtien Wingrove on ollut ammattilais-freestyle-jalkapalloilija.


title: Billy Wingrove

text: Billy on esiintynyt televisiossa esimerkiksi Nickelodeonilla, BBC1:llä ja Match of the Daylla.


title: Billy Wingrove

text: Vuonna 2005 Wingrove esiintyi KDDI:n televisiomainoksessa japanilaisen jalkapalloilija Shinji Onon kanssa. Hieman tämän jälkeen Billy oli osana Coca Colan mainosta Manchester Unitedissa pelaavan Wayne Rooneyn kanssa ja oli myös japanilaisen jalkapallolehden Footivalin sivuilla. Wingroven työtä on myös esitelty brittilehdissä FourFourTwo ja Match.


title: Billy Wingrove

text: Wingrove oli ensimmäinen freestyle-jalkapalloilija, joka siirtyi ammattilaisjalkapallojoukkueeseen. Englannin Valioliigassa pelaava Tottenham Hotspur otti hänet kirjoilleen. Billy näyttää ja opettaa kikkojaan ja temppujaan Tottenhamin valmentajille ja pelaajille, järjestää sponsoreita ja viihdyttää ihmisiä ennen Tottenhamin pelejä ja niiden puoliajoilla. Hän myös on esiintynyt puoliajoilla Englannin maajoukkueen peleissä.


title: Aleksandar Kitinov

text: Aleksandar Kitinov (s. 13. tammikuuta 1971 Skopje) on entinen makedonialainen tennispelaaja. Kitinov aloitti ammattilaisuransa vuonna 1992 ja lopetti sen vuonna 2003. Oikeakätinen Kitinov oli nelinpelispesialisti, ja hänen paras sijoituksensa ATP:n maailmanrankingissa oli 38. Kaksinpelissä hänen paras rankinginsa oli 296. Kitinov pelasi seitsemässä ATP-kiertueen finaalissa, kaikki nelinpelissä. Hän voitti niistä kolme, mutta oli finaalin häviävänä osapuolena neljä kertaa.


title: Linda Sue Park

text: Linda Sue Park (s. 25. maaliskuuta 1960) on yhdysvaltainkorealainen kirjailija. Hän on julkaissut lastenkirjallisuutta ja kuvakirjoja hyvin nuorille lukijoille. Lisäksi hän on kirjoittanut The 39 Clues-sarjaan kuuluvan Myrskyvaroituksen.


title: Linda Sue Park

text: Park voitti vuonna 2002 Newbery-mitalin teoksestaan "A Single Shard". Hän on harrastanut kirjoittamista nelivuotiaasta pitäen ja julkaisi ensimmäisen runonsa yhdeksän ikäisenä.


title: Linda Sue Park

text: Park kilpaili "Jeopardy!"-show'ssa vuonna 2006. Hänellä on kaksi lasta.


title: Derek Miles

text: Derek Miles (s. 28. syyskuuta 1972 Sacramento, Kalifornia, Yhdysvallat) on yhdysvaltalainen seiväshyppääjä. Hänen ennätyksensä sekä ulko- että sisäradoilla on 585 cm.


title: Derek Miles

text: Miles on sijoittunut usein kymmenen parhaan joukkoon suurissa kilpailuissa. Pekingin olympialaisissa 2008 hän sijoittui alun perin neljänneksi, mutta nousi pronssille kun hänen edelleen sijoittunut Denys Jurtšenko hylättiin dopingin takia vuonna 2016. Miles sai pronssimitalinsa huhtikuussa 2017. Miles oli viides Birminghamin MM-hallikisoissa 2003, kuudes saman vuoden Pariisin MM-kilpailuissa, seitsemäs Ateenan olympialaisissa 2004, kahdeksas Valencian MM-hallikilpailuissa 2008 sekä neljäs Dohan sisäratojen MM-kilpailuissa 2010. ssa hän on ollut kolmas , voittaja ja toinen .


title: Derek Miles

text: Miles voitti Yhdysvaltojen mestaruuden vuosina 2008 ja 2011. Maan sisäratojen mestaruuden hän voitti 2003.


title: Etelä-Pyeongan

text: Etelä-Pyeonganin maakunta (, hanja 平安南道, McCune‑Reischauer "P'yŏngannam-do") on yksi Pohjois-Korean maakunnista. Se sijaitsee maan keskiosassa Keltaisenmeren rannikolla pääkaupunki Pjongjangin pohjoispuolella. Etelä-Pyeonganissa on vuoden 2008 väestönlaskennan mukaan 4 051 696 asukasta ja sen pinta-ala on 12 330 neliökilometriä. Maakunnan pääkaupunki on Pyeongseong.


title: Etelä-Pyeongan

text: Etelä-Pyeonganin maakunta jakautuu yhteen erityisasemassa olevaan kaupunkiin ("teukbyeolsi"), viiteen kaupunkiin ("si"), kolmeen suuralueeseen ("gu" ja "jigu") ja 15 piirikuntaan ("gun").


title: Sears, Roebuck and Company

text: Sears, Roebuck and Co. (tunnetaan myös nimillä Sears, Sears Roebuck ja Sears and Roebuck) on yhdysvaltalainen tavarataloketju. Sen perustivat 1800-luvun lopulla Richard Sears ja Alvah Roebuck. Ketju toimii myös Kanadassa ja Meksikossa. Asiakaskannan muututtua toisen maailmansodan jälkeen maaseutuväestön osuus asiakkaista pieneni ja kaupunkilaisväestön osuus kasvoi ja samalla postimyynnin merkitys väheni.


title: Sears, Roebuck and Company

text: Vuonna 1973 yhtiön pääkonttoriksi valmistui Chicagoon pilvenpiirtäjä Sears Tower, joka tunnetaan nykyisin nimellä Willis Tower. Se on Yhdysvaltojen toiseksi korkein rakennus.


title: Sears, Roebuck and Company

text: Vuonna 2005 Sears fuusioitui Kmartin kanssa muodostaen Sears Holdings Corporationin.


title: Sears, Roebuck and Company

text: Helmikuussa 2013 Sears-ketjuun kuului 798 myymälää, joista kymmentä lukuun ottamatta kaikki olivat täyden valikoiman myymälöitä, useimmiten ostoskeskusten yhteydessä sijaitsevia ja pinta-alaltaan noin 13 000 neliömetriä. Näitä oli kaikissa 50 osavaltiossa ja Puerto Ricossa. Niiden lisäksi toimi kymmenen Sears Essentials Grand Store -myymälää, kukin eri osavaltiossa ja erillisinä rakennuksina, pinta-alaltaan noin 14 500 neliömetriä.


title: Sears, Roebuck and Company

text: Lisäksi yrityksellä oli 750 Sears Auto Center -autohuoltoa, useimmiten myymälöiden yhteydessä, sekä verkkokauppa sears.com, jonka avulla asiakas voi tehdä tilauksen tietokoneella tai älypuhelimella ja noutaa tavarat lähimmästä Sears- tai Kmart-myymälästä.


title: Sears, Roebuck and Company

text: Searsin Appliance Builder/Distributor -yksikkö tarjoaa yksityis- ja ammattirakentajille palvelua talon kodinkoneiden ja kiinteistöteknisten laitteistojen suunnittelussa ja toimittamisessa sekä muussa remontoinnissa.


title: Sears

text: Sears voi tarkoittaa seuraavia:


title: Paul Attanasio

text: Paul Attanasio (s. 14. marraskuuta 1959 Bronx) on yhdysvaltalainen käsikirjoittaja ja tuottaja. Hänet tunnetaan muun muassa sarjasta "House" sekä elokuvista "Tupla tai kuitti" (1994), "Operaatio Donnie Brasco" (1997), "Poseidon" (2006) ja "Jaettu Berliini" (2006).


title: Paul Attanasio

text: Attanasio on voittanut Baftan ja ollut ehdolla Golden Globen sekä kahden Oscar-palkinnon saajaksi. Hän toimi 1980-luvulla "The Washington Postin" elokuva-arvostelijana.


title: Tony Curran

text: Tony Curran (s. 13. joulukuuta 1969) on brittiläinen näyttelijä. Hän syntyi Glasgow'ssa, Skotlannissa, ja valmistui Royal Scottish Academy of Music and Dramasta.


title: Tony Curran

text: Curran on esiintynyt muiden muassa elokuvissa "13. soturi" (1999), "Blade II" (2002), "Herrasmiesliiga" (2003), "Jaettu Berliini" (2006), "Red Road" (2006) ja "" (2006).


title: Bob Sapp

text: Bob ""The Beast"" Sapp (oikealta nimeltään Robert Malcolm Sapp, s. 22. syyskuuta 1973 Colorado Springs, Colorado, Yhdysvallat) on amerikkalainen entinen amerikkalaisen jalkapallon pelaaja, joka sittemmin on ryhtynyt harjoittamaan ammattimaisesti showpainia, potkunyrkkeilyä ja vapaaottelua.


title: Bob Sapp

text: Amerikkalaista jalkapalloa Sapp pelasi kotikaupunkinsa Colorado Springsin "General Mitchell high schoolissa" ja Washingtonin yliopistossa. NFL:ssä hän pelasi kaudella 1997 Minnesota Vikingsin joukkueessa. Lopetettuaan amerikkalaisen jalkapalloilijan uransa Sapp ryhtyi luomaan uraa showpainin parissa.


title: Bob Sapp

text: Vuonna 2001 Sapp paini aluksi "NWA Wildside" -promootiossa ja myöhemmin harjoitteli "WCW Power Plantissa" ennen kuin yhtiö myytiin Vince McMahonin WWF:lle (nyk. WWE). Kykyjenetsijät katsoivat, että Sappilla olisi potentiaalia menestyä Japanissa. Pian hän siirtyi Japaniin ottelemaan PRIDE-vapaaottelujärjestöön, missä hän voitti ensimmäiset kaksi japanilaisvastustajaansa teknisellä tyrmäyksellä, mutta hävisi Antonio Rodrigo Nogueiralle käsilukolla.


title: Bob Sapp

text:
PRIDE-uran jälkeen Sapp siirtyi K-1-järjestöön, jossa ottelut käydään pystyssä mm. erilaisin nyrkkeily- ja potkunyrkkeilytekniikoin. K-1:ssä Sapp kärsi ensimmäisessä ottelussaan tappion Tsuyoshi Nakasakolle diskvalifoinnin johdosta, mutta voitti sittemmin Cyril Abidin sekä kahdesti Ernesto Hoostin tyrmäyksellä, joista toinen tapahtui K-1:n maailmanfinaaleissa. Seuraavassa ottelussaan maaliskuussa 2003 Sapp joutui Mirko Cro Copin tyrmäämäksi vain reilun minuutin ottelun jälkeen. Välissä hän voitti Kimon ja HERO'S-säännöillä ottelussa Stefan Gamlinin, mutta hävisi lokakuussa Remy Bonjaskylle toisessa erässä. Uudenvuoden aattona hän voitti sumopainija Akebonon ensimmäisen erän tyrmäyksellä. Voitettuaan Dolgorsuren Sumiyabazarin, Seth Petruzellin ja Tommy Glanville ensimmäisen erän tyrmäyksillä, kärsi hän toukokuussa 2004 tappion ensimmäisessä erässä Kazuyuki Fujitalle K-1:n alaisuudessa vapaaottelusäännöillä käydyssä ottelussa, ja heti perään kesäkuussa Ray Sefolle tyrmäyksellä kun ottelua oli ehtinyt kestää puoli minuuttia.
Vuonna 2004 Sapp otteli myös japanilaisessa New Japan Pro Wrestling -showpainijärjestössä, jossa ottelut ja juonikuviot ovat ennalta sovittuja.. Hänet julistettiin maaliskuussa "IWGP":n raskaan sarjan mestariksi, mutta hän menetti tittelinsä heti kesäkuussa. Joulukuussa 2004 Sapp otteli ratkaisemattomaan päättyneessä Hero's-ottelussa Jerome Le Banneria vastaan ja 2005 maaliskuussa niin ikään Hero's ottelussa voitti Min-Soo Kimin ensimmäisessä erässä.


title: Bob Sapp

text: Kesäkuussa 2005 Sapp voitti Hiroshimassa ensimmäisenä ei-japanilaisena K-1:n Japanin mestaruuden ja pääsi yhtenä kuudestatoista osanottajasta K-1:n maailman Grand Prix'hin Osakaan, missä hän kärsi pistetappion Choi Hong-man. Uudenvuoden aattona 2005 hän hävisi "K-1 PREMIUM 2005 Dynamite!!" -tapahtumassa Musashille. Heinäkuussa 2007 Sapp osallistui Amsterdamissa K-1-tapahtumaan, missä hävisi Peter Aertsille ensimmäisen erän tyrmäyksellä vain 26 sekunnin jälkeen. Uudenvuoden aattona 2007 hän voitti Bobby Ologunin teknisellä tyrmäyksellä ensimmäisessä erässä Hero's-ottelussa K-1:n "Premium 2007 Dynamite!!" -tapahtumassa. Vuoden 2008 maaliskuussa Sapp hävisi -vapaaottelutapahtumassa alle minuutin ottelun jälkeen Jan Nortjelle.


title: Bob Sapp

text: Sapp on esiintynyt myös lukuisissa elokuvissa.


title: Premier Soccer League

text: Premier Soccer League (PSL) on Etelä-Afrikan miesten jalkapallon korkein sarjataso. Pääsarja on nimeltään ABSA Premier League, ja sitä sponsoroi pankkiyhtiö ABSA. Toiseksi korkein sarjataso on National First Division, joka koostuu kahdesta alueellisesta sarjasta. Vuonna 1996 perustetun Premier Soccer Leaguen puheenjohtajana toimii norjalainen Kjetil Siem, joka korvasi englantilaisen Trevor Phillipsin kauden 06/07 jälkeen.


title: Premier Soccer League

text: Liigassa pelaa 16 joukkuetta, jotka sarjakauden (elokuu-toukokuu) aikana kohtaavat toisensa kaksi kertaa. Jokainen joukkue pelaa siis yhteensä 30 ottelua kaudessa. Liigan voittaja ja toiseksi sijoittunut pääsevät CAF Mestarien liigaan ja toiseksi sijoittunut toiselle karsintakierrokselle. Liigan kolmonen ja Nedbank Cupin voittaja pääsevät CAF Confederations Cupiin, joka on Afrikan vastine UEFA Cupille.


title: Premier Soccer League

text: ABSA Premier Leaguen viimeiseksi sijoittunut joukkue putoaa suoraan liigasta.


title: Andrea Arnold

text: Andrea Arnold, OBE (s. 5. huhtikuuta 1961, Dartford, Kent, Englanti) on brittiläinen palkittu näyttelijä ja elokuvaohjaaja.


title: Andrea Arnold

text: Arnold voitti lyhytelokuvallaan "Wasp" (2003) parhaan lyhytelokuvan Oscar-palkinnon vuonna 2004. Hän on myös Bafta-palkittu. Arnoldin ensimmäinen täyspitkä elokuva "Red Road" ilmestyi vuonna 2006. Vuonna 2009 hän sai Cannesin elokuvajuhlilla tuomariston palkinnon ("Prix du Jury") elokuvallaan "Fish Tank", jonka kansainvälinen asiantuntijaraati äänesti BBC:n kyselyssä kuluvan vuosisadan 70 parhaan elokuvan joukkoon vuonna 2016. Arnold ohjasi vuonna 2011 filmatisoinnin Emily Brontën teoksesta "Humiseva harju" ja "elokuvan" ensi-ilta oli syyskuussa 2011. Arnold voitti vuoden 2016 elokuvallaan "American Honey" uransa toisen tuomariston palkinnon ("Prix du Jury").


title: Frances Grey

text: Frances Grey, Suffolkin herttuatar (16. heinäkuuta 1517 – 20. marraskuuta 1559) syntyi Lady Frances Brandonina toiseksi lapseksi ja vanhimmaksi tyttäreksi Charles Brandonille, Suffolkin ensimmäiselle herttualle ja Maria Tudorille, Ranskan leskikuningattarelle. Hän oli yhdeksän päivää Englantia hallinneen Lady Jane Greyn äiti.


title: Frances Grey

text: Hänen isänpuoleiset isovanhempansa olivat Sir William Brandon ja Elizabeth Bryun. Äidinpuoleiset isovanhemmat olivat Englannin kuningas Henrik VII ja hänen puolisonsa Yorkin Elisabet.


title: Frances Grey

text: Hänen äidinpuoleinen setänsä oli Henrik VIII ja täti Margareeta Tudor, Skotlannin kuningatar. Hänellä oli vahva asema Englannin kruununperimyksessä, ja hänestä olisi voinut tulla vahva vastapelaaja Maria I:n valtaannousulle 1553.


title: Frances Grey

text: Frances vietti lapsuutensa äitinsä huomassa. Hän oli Katariina Aragonialaisen, Henrik VIII:n ensimmäisen vaimon ja tätinsä ensimmäisen avioliiton kautta, läheinen ystävä. Hän oli myös Maria Tudorin (myöhemmin Maria I) lapsuudenaikainen ystävä. Francesin äiti Maria vastusti Henrik VII:n ja Katariina Aragonialaisen avioliiton mitätöimistä, hän ei koskaan hyväksynyt Anne Boleyniä lailliseksi vaimoksi tai Englannin kuningattareksi.


title: Frances Grey

text: Vuonna 1533 Frances sai enoltaan Henrikiltä luvan naida Henry Grey, Dorsetin markiisi. He menivät naimisiin Lontoon Southwarkissa.


title: Frances Grey

text: Ensimmäiset kaksi lasta olivat tyttö ja poika, mutta he kuolivat nuorina. Heitä seurasivat kolme aikuiseksi selvinnyttä tytärtä:Francesin ajatellaan olleen vahva ja energinen nainen, dominoiva vaimo ja äiti sekä poliittinen vaikuttaja. Hänen asuntonsa Bradgatessa oli vaikuttava Tudor-tyylinen palatsi. Hänen kahden veljensä kuoleman jälkeen Suffolkin herttuan arvonimi palautui kruunulle ja sitä tarjottiin Francesin miehelle, josta tuli Suffolkin herttua.


title: Frances Grey

text: Francesilla oli korkeita odotuksia tyttäriensä suhteen ja hän hankki heille koulutuksen, joka vastasi Henrik VIII:n tyttärien, prinsessa Marian ja prinsessa Elisabetin (myöhemmin Elisabet I) koulutusta. Tytöt viettivät aikaa molempien prinsessojen kanssa ja itse asiassa elivät ehkä ylellisemmin kuin kumpikaan prinsessoista.


title: Frances Grey

text: Frances oli kova ja materialistinen nainen, joka ei antanut periksi ”typeryyksille”. Hän oli aktiivinen hovissa ja ystävällisissä väleissä Henrik VIII:n kuudennen vaimon, Katariina Parrin kanssa. Hänen ja kuningattaren ystävyyden kautta Francesin aviomies Henry sai tyttärensä hoviin. Jane pääsi kosketuksiin prinssi Edvardin (myöhemmin Edvard VI), Henrik VIII:n pojan ja Marian ja Elisabetin velipuolen kanssa.


title: Frances Grey

text: Vuonna 1546 keisarillinen suurlähettiläs van der Delft kirjoitti liikkuvista huhuista, joiden mukaan Henrik eroaisi Katariina Parrista tämän läheisen ystävän, Suffolkin herttuatar Catherine Willoughbyn, vuoksi. Catherine Willoughby oli Francesin äitipuoli, Francesin isä oli kuollut vuotta aiemmin. Francis oli jo valmiiksi Henrikin suosiossa, mutta se olisi saattanut tehdä hänestä entistäkin vaikutusvaltaisemman.


title: Frances Grey

text: Henrik VIII kuoli 28. tammikuuta 1547 ja Edward seurasi häntä valtaistuimelle. Jane seurasi leskikuningatar Katariina Parria tämän uuteen asuinpaikkaan. Hän kuului pian nuoren kuninkaan lähipiiriin. Edward VI oli naimaton ja lapseton, Frances oli kolmantena kruununperimysjärjestyksessä heti prinsessa Marian ja prinsessa Elisabetin jälkeen. Hänen tyttärensä olivat myös osa perimyslinjaa, Jane neljäntenä, Catherine viidentenä ja Mary kuudentena. Margareeta Tudorin lapset oli Henrik VIII:n tahdon mukaisesti poistettu kruununperimysjärjestyksestä. Vasta Greyn linjan ja Elisabet I:n kuoleman jälkeen Tudoreille tuli mahdolliseksi periä kruunu.


title: Frances Grey

text: Samaan aikaan Katariina Parr meni naimisiin Thomas Seymourin, Sudeleyn ensimmäisen paronin ja amiraalin kanssa. Jane seurasi jälleen leskikuningararta tämän uuteen talouteen. Frances alkoi pian suunnitella aviomiehensä ja Seymourin paronin kanssa Janen naittamista nuorelle kuningas Edvardille. Kaksi murrosikäistä olivat jo valmiiksi lähellä toisiaan. Suunnitelman menestyminen turvaisi Edvard VI:lle seuraajan, Greyt saisivat enemmän poliittista vaikutusvaltaa Edward VI:n yli ja liitosta syntyvät jälkeläiset olisivat heidän omia perheenjäseniään. Paroni Seymour hyötyisi vanhemman veljensä, lordiprotektori ja Somersetin ensimmäisen herttuan Edward Seymourin epäonnesta. Tämä oli myös etsimässä vaimoa kuningas Edvardille Kaarle V:n ja Frans I:n tyttärien joukosta.


title: Frances Grey

text: Katariina synnytti tyttärensä Mary Seymourin 30. elokuuta 1548. Synnytyksenaikaiset komplikaatiot aiheuttivat hänen kuolemansa 7. syyskuuta 1548. Frances ei halunnut jättää vanhinta tytärtään yksin paroni Seymourin luo ja kutsui Janen kotiin. Paroni Seymour painosti kuitenkin Greyjä palauttamaan Jane hänen talouteensa. Jane palasi Seymourin talouteen ja muutti myöhemmin Katariina Parrin huoneistoon.


title: Frances Grey

text: Seymour suunnitteli yhä naittavansa Janen Edvardille, mutta kuningas ei luottanut kumpaankaan sedistään. Kasvavissa määrin epätoivoinen Seymour tunkeutui kuninkaan makuuhuoneeseen aikeenaan siepata hänet. Hän ampui nuoren kuninkaan rakkaan koiran, kun eläin yritti suojella herraansa. Tämä väärinarviointi aiheutti hänen teloituksensa 10. maaliskuuta 1549.


title: Frances Grey

text: Greyt vakuuttivat viattomuuttaan Seymourin suunnitelmaa koskien. Jane kutsuttiin taas kotiin. Greyt menettivät kaiken toivonsa Janen ja Edvardin avioliiton suhteen. Hen harkitsivat naittavansa Janen Hertfordin ensimmäiselle jaarlille, Edward Seymourille, lordiprotektorin ja Anne Stanhopen pojalle. Kuinka ollakaan, lordiprotektori korvattiin John Dudleyllä, Northumberlandin ensimmäisellä herttualla. Pian Greyt vakuuttivat uskollisuuttaan uudelle lordiprotektorille. He järjestivät onnistuneesti Janen naittamisen Dudleyn nuorimmalle pojalle, lordi Guilford Dudleylle. Kun vanhemmat kertoivat Janelle kihlauksesta, tämä ensin kieltäytyi, mutta lopulta alistui raa'an painostuksen ja hakkaamisen jälkeen.


title: Frances Grey

text: Avioliitto toteutui 15. toukokuuta 1553. Northumberlandilla oli suuri suunnitelma mielessään. Edvard VI oli kuolemassa ja mietti seuraajaansa. Nuori kuningas uskoi lujasti anglikaaniseen kirkkoon, mutta hänen sisarpuolensa Maria oli samalla tavoin vankkumaton katolisen kirkon kannattaja ja Marian valtaannousu tekisi lopun protestanttisuudesta valtakunnassa. Ennen kuolemaansa Edvard VI määräsi testamentissaan Northumberlandin herttua John Dudleyn vaikutuksesta seuraajakseen äpäriksi julistettujen sisartensa sijaan serkkunsa tyttären, lady Jane Greyn. Frances olisi itse ollut perimysjärjestyksessä ennen Janea, mutta luopui omista oikeuksistaan tyttärensä puolesta. Kruunu siirtyisi siis Janelle ja hänen miespuolisille perillisilleen avioliitosta Guilford Dudleyn kanssa.


title: Frances Grey

text: Edward VI kuoli 6. heinäkuuta 1553. Jane Grey julistettiin 10. heinäkuuta kuningattareksi "de facto". Francesista tuli kuningattaren äiti. Greyt ja Dudleyt olivat riemuissaan uudesta vaikutusvallasta ja ajattelivat voivansa vaikuttaa kuningatar Janen päätöksiin. Heidän menestyksensä oli kuitenkin lyhytaikaista: hallittuaan yhdeksän päivää kansa vaati kuningattareksi Marian, josta tuli Maria I.


title: Frances Grey

text: Northumberland maksoi epäonnistumistaan elämällään, kun hänet mestattiin 22. elokuuta. Henry, Suffolkin herttua, oli arestissa, mutta hänet vapautettiin päiviä myöhemmin. Maria antoi anteeksi serkkunsa aviomiehelle.


title: Frances Grey

text: Marian aikeet naida Espanjan prinssi Filip (myöhemmin Espanjan kuningas Filip II) aiheuttivat Thomas Wyattin johtaman kapinan, joka kuitenkin lyötiin. Kapinan myötä Filip vaati morsiantaan teloituttamaan Janen vastaisten selkkausten välttämiseksi. Maria myöntyi, vaikka oli ilmeisesti alun perin aikonut säästää serkkunsa tyttären hengen. Jane teloitettiin 12. helmikuuta 1554.


title: Frances Grey

text: Thomas Wyatt ja Janen isä olivat järjestäneet kapinan saadakseen Janen takaisin valtaistuimelle. Isä teloitettiin yksitoista päivää myöhemmin 23. helmikuuta.


title: Frances Grey

text: Maria antoi serkulleen Francesille anteeksi, koska hän ei tahtonut teloituttaa lapsuudenystäväänsä. Frances ja hänen kaksi elossaolevaa tytärtään asettuivat asumaan hoviin. Frances sai hovin šokkiin ilmoittamalla avioituvansa uudelleen alle kuukauden kuluttua tyttärensä kuolemasta ja vain kolme viikkoa aviomiehensä tavattua saman kohtalon. 9. maaliskuuta 1554 Frances nai Adrian Stokesin (1532–1586).


title: Frances Grey

text: He saivat kolme lasta, mutta kukaan ei selvinnyt ensimmäisistä vuosista:Francesin onni näytti häipyvän lapsettoman Maria I:n kuoleman myötä. Prinsessa Elisabet kruunattiin kuningatar Elisabet I:ksi. Hänellä ei ollut syytä luottaa serkkuunsa, joka ei ollut koskaan hyväksynyt häntä Henrik VIII:n lailliseksi lapseksi. Hän piti Francesin ja tämän tyttäret hovissa, mutta suosikkeja he eivät enää olleet. Frances, joka oli viimeisinä vuosinaan pyöristynyt reilusti kuoli 20. marraskuuta saamatta koskaan Elisebetin turvaa. Hänet haudattiin Westminster Abbeyhin.


title: Frances Grey

text: Ilman kuningatar Elisabetin lupaa Catherine Grey nai Edward Seymourin, Hertfordin ensimmäisen jaarlin, Janen vanhan kosijan, minkä vuoksi molemmat vangittiin. He saivat silti kaksi tervettä poikaa, joista nuorempi on nykyisen kuningatar Elisabet II:n esi-isä.


title: Lena Furberg

text: Lena Furberg (s. 11. maaliskuuta 1957, Skellefteå) on ruotsalainen sarjakuvapiirtäjä. Hän piirtää etenkin hevossarjakuvia, josta hän on tullut tutuksi etenkin Polle - maailman monin poni -sarjakuvista. Furberg aloitti sarjakuvapiirtämisen 15-vuotiaana.


title: Lena Furberg

text: Hänen sarjakuviaan ilmestyi ensimmäistä kertaa Ponnybilderna-nimisessä ruotsalaislehdessä. Lehden toimittaja oli kiinnittänyt erityistä huomiota 15-vuotiaan Furbergin kirjoittaman kiukkuisen lukijapalautteen reunoja koristaviin vihaisiin poneihin ja kysyi, haluaisiko Furberg piirtää sarjakuvia lehteen. Furberg suostui, ja sarjakuvahahmo nimeltä Munter syntyi. Sarjakuva ehti ilmestyä kaksi vuotta, ennen kuin Ponnybilderna lakkasi ilmestymästä. Furberg tarjosi luomustaan moniin lehtiin, kunnes Min Häst -hevoslehti otti sen omakseen. Koska Furberg ei ollut koskaan pitänyt nimestä Munter, nimi muuttui uuden lehden myötä muotoon Mulle. Samoihin aikoihin Min Hästin suomalainen sisarlehti Hevoshullu sai sarjakuvan myös omille sivuilleen, ja ponin nimi suomennettiin Polleksi.


title: Lena Furberg

text: Koomisen Polle-sarjakuvan lisäksi Furberg on piirtänyt Min Hästiin ja sen sisarlehti Hevoshulluun paljon myös vakavahenkisempiä nuorten hevossarjakuvia, muun muassa kuuluisien hevosten elämäntarinoita mutta myös kertomuksia aivan tavallisten hevosihmisten elämästä. Yksittäisten tarinoiden ja lyhyiden jatkokertomusten lisäksi hän on laatinut 1996 käynnistyneen pitkäkestoisen jatkosarjan Tuuvan talli, joka kertoo tosipohjaisesti ruotsalaisen yksityistallin ihmisistä ja hevosista. Tämä sarja on 2000-luvulla julkaistu myös omina albumeinaan ruotsiksi ja suomeksi.


title: Lena Furberg

text: Furberg aloitti ratsastamisen 10-vuotiaana eikä hänellä ole koskaan ollut omaa hevosta, pelkästään vuokrahevosia. Furberg asuu Skånessa Bromöllassa ja hänellä on mies ja yksi lapsi.


title: Rax Rinnekangas

text: Rax Rinnekangas, oikealta nimeltään Reijo Rinnekangas, (s. 1954 Rovaniemi) on suomalainen kirjailija ja elokuvaohjaaja, joka on aiemmin toiminut myös valokuvaajana. Hän on kirjoittanut romaaneja ja esseistiikkaa sekä käsikirjoittanut ja ohjannut lähes 20 dokumenttia sekä useita pitkiä elokuvia. Viimeiset 20 vuotta hän on toiminut aktiivisesti ulkomailla, muun muassa useissa Euroopan maissa ja Meksikossa. Valokuvaajana hän on pitänyt yli 60 yksityisnäyttelyä museoissa ja gallerioissa Suomessa ja ulkomailla.


title: Rax Rinnekangas

text: Rinnekangas on naimisissa kustantaja, kääntäjä Arja Rinnekankaan kanssa. Heillä on kolme tytärtä.


title: Rax Rinnekangas

text: Rax Rinnekangas aloitti kirjailijana siviilinimellä Reijo Rinnekangas. Hänen esikoisteoksensa "Lähtö" ilmestyi Otavan novellikilpailun tuloksena vuonna 1978.


title: Rax Rinnekangas

text: Vuonna 1991 ilmestyi romaani "Kuu karkaa", joka oli yksi Valtion kirjallisuuspalkinnolla (myöh. Kirjallisuuden valtionpalkinto) palkituista teoksista vuonna 1992. Romaani julkaistiin ranskaksi, saksaksi ja espanjaksi vuosina 2011–2012. Ranskassa ja Saksassa teos sai huomattavan kritiikkimenestyksen ja kulttimaineen kuvauksellaan nuorten sisarusten välisestä rakkaudesta. "Kadonnut juutalaispoika" -romaanin (2008) käännös sai Ranskassa huomiota juutalaistematiikallaan vuonna 2013.


title: Rax Rinnekangas

text: Rinnekangas toimi valokuvataiteilijana vuoteen 2011 asti. Vuosina 1987–2000 Rinnekangas valokuvasi eurooppalaisten kulttuurien raja-alueiden lisäksi Venäjällä sekä Puolan ja Saksan keskitysleireillä. Häneltä on julkaistu yli kymmenen kuvateosta, joiden aiheita ovat muiden muassa eurooppalaisuus, baskit, venäläinen valo, holokausti ja taiteilijoiden suhde taiteeseensa. Rinnekangas sai valokuvataiteen valtionpalkinnon vuonna 1989.


title: Rax Rinnekangas

text: Yksityisnäyttelyitä Rinnekangas on pitänyt muun muassa Espanjan nykytaiteen museossa Museo Nacional Centro de Arte Reina Sofiassa Madridissa sekä Sachsenhausenin keskitysleirimuseossa Berliinin ulkopuolella. Yli 60 yksityisnäyttelyä käsittänyt näyttelytoiminta ulottui lukuisiin maihin vuoteen 2011 saakka, jolloin hän lopetti valokuvaajana. Espanjalainen El Desvelo Ediciones -kustantamo julkaisi Rinnekankaan valokuvaajanuraa käsittelevän teoksen "Fabricando ladrillos de luz para la casa de Ícaro" vuonna 2011.


title: Rax Rinnekangas

text: Vuonna 1985 Rinnekangas muutti ensimmäisen kerran Espanjan baskialueelle, jossa hän on vaikuttanut säännöllisesti siitä alkaen.Rinnekangas on käsikirjoittanut, kuvannut ja ohjannut Yle TV1:ssä toukokuussa 2010 esitetyn dokumentin "Suomalainen ajatus". Dokumentissa Martti Ahtisaari, Jari Ehrnrooth, Seija Kulkki, Sirkka-Liisa Kivelä ja Terho Pursiainen pohtivat ihmisen, ihmiskunnan ja ihmisyyden mahdollisuuksia.


title: Rax Rinnekangas

text: Vuonna 2007 Rinnekangas sai Montrealissa FIFAn kansainvälisillä taide-elokuvafestivaaleilla juryn erikoispalkinnon. Lisäksi Rinnekankaan elokuvat ovat saaneet saksalaisen Etnofest-festivaalin tuomariston ja yleisöpalkinnon sekä espanjalaisen Alex North-musiikkipalkinnon.


title: Rax Rinnekangas

text: Rinnekankaan arkkitehtuurielokuvien sarja "Maailman viisi mestaritaloa" sai ensiesityksensä Suomen Rakennustaiteen museossa vuonna 2011. Sarjan pääosassa ovat 1900-luvun merkittävien arkkitehtien yksityistalot. Rinnekangas on käsikirjoittanut, kuvannut ja ohjannut sarjan. Viisi elokuvaa ovat:


title: Take on Me

text: Take on Me on A-ha-yhtyeen kappale vuodelta 1985.


title: Take on Me

text: Kappale nousi monissa maissa listasijojen kärkeen, kuten muun muassa Australiassa, Ruotsissa ja Saksassa. Yhtyeen kotimaassa Norjassa single myi 200 000 kappaletta, nelinkertaisen platinalevyn verran.


title: Take on Me

text: Kappaleesta tehtiin myös musiikkivideo, jossa käytettiin suurimmaksi osaksi rotoskooppaus-animaatiotekniikkaa. Musiikkivideosta tuli suosittu ja se on äänestetty muun muassa yhdeksi 1980-luvun parhaimmista musiikkivideoista. Kappaleen musiikkivideossa esiintyvät muun muassa yhtyeen solisti Morten Harket ja näyttelijä Bunty Bailey.


title: Take on Me

text: Suomessa single nousi parhaimmillaan listan sijalle 6. Spotifyssa kappaletta on kuunneltu yli 156 miljoonaa kertaa.


title: Nelsonin oireyhtymä

text: Nelsonin oireyhtymässä tapahtuu aivolisäkkeen rauhaskasvaimeen nopea laajeneminen, jonka syynä on molempien lisämunuaisten poisto.


title: Nelsonin oireyhtymä

text: Lisämunuaisten poistaminen on Cushingin oireyhtymän yhteydessä tehtävä kirurginen toimenpide. Kun lisämunuaiset on poistettu, kortisolin tuotanto lakkaa, ja silloin olemassa oleva rauhaskasvain voi kasvaa huomaamatta. Kasvu voi aiheuttaa massavaikutuksen, joka johtuu aivokudoksen kokoon puristumisesta ja kortikotropiinin (ACTH) ja melanosyyttejä stimuloivan hormonin (MSH) tuotannon lisääntymisestä.


title: Nelsonin oireyhtymä

text: Tavallisimpia oireita ovat lihasheikkous ja ihon pigmentin lisääntyminen, mikä johtuu runsaasta MSH:sta. Nelsonin oireyhtymä on harvinainen, sillä molempien lisämunuaisten poisto tehdään nykyisin vain äärimmäisen harvoin.


title: Cushingin oireyhtymä

text: Cushingin oireyhtymä on umpierityssairaus, jossa kortisolin määrä veressä on normaalia korkeampi. Tauti johtuu tavallisimmin aivolisäkkeessä, lisämunuaisissa tai joskus myös muualla sijaitsevasta kasvaimesta ja on silloin sisäsyntyinen. Sen voi aiheuttaa myös pitkäaikainen kortisonivalmisteiden käyttö, jolloin sitä sanotaan ulkosyntyiseksi. Oireyhtymä on harvinainen, Suomessa tapauksia on vuosittain parikymmentä. Sisäsyntyisen Cushingin oireyhtymän hoitona on oireyhtymän aiheuttavan kasvaimen poisto. Ellei kasvaimen poistoa jostakin syystä voida tehdä, käytetään kortisolin muodostusta estäviä lääkkeitä tai kasvaimeen kohdistettavaa sädehoitoa.


title: Cushingin oireyhtymä

text:
Cushingin oireyhtymän voi saada elimistössä aikaan ulkopuolisista syistä riippumaton prosessi, kuten aivolisäkkeen tai hypotalamuksen kasvain. Tällöin lisämunuaiskuoren liikatoiminta aiheutuu adrenokortikotrooppisen hormonin (ACTH) liikaerityksestä, jolloin puhutaan "Cushingin taudista".
Aivolisäkkeen kasvain aiheuttaa adrenokortikotrooppisen hormonin (ACTH) liikaerityksen kautta lisämunuaiskuoren zona fasciculatan liikatoiminnan, jolloin kortisolin eritys lisääntyy. Sairaus on naisilla noin viisi kertaa yleisempi kuin miehillä. Useimmissa tapauksissa aivolisäkkeen kasvain on ACTH:ta erittävä mikroadenooma.


title: Cushingin oireyhtymä

text: Adrenokortikotrooppisen hormonin (ACTH) liikaerityksen voi aiheuttaa aivolisäkkeen ACTH:ta erittävien solujen liikakasvu eli hyperplasia. Tämä voi olla primaarista tai syynä voi olla myös hypotalamuksen kortikotropiinia vapauttavien (CRH) solujen adenooma.


title: Cushingin oireyhtymä

text: Sisäsyntyisen Cushingin oireyhtymän voi aiheuttaa lisämunuaiskuoren kasvain. Kasvain voi olla hyvänlaatuinen (adenooma) tai pahanlaatuinen (karsinooma). Usein kasvain sijaitsee vain toisessa lisämunuaisessa. Myös primaarinen lisämunuaiskuoren liikakasvu eli hyperplasia on mahdollinen Cushingin oireyhtymän syy. Tällöin puhutaan adrenokortikotrooppisesta hormonista riippumattomasta Cushingin oireyhtymästä (engl. "ACTH-independent Cushing syndrome").


title: Cushingin oireyhtymä

text: Ektooppisessa erityksessä jokin muu kudos kuin aivolisäkkeen adrenokortikotrooppista hormonia erittävät solut (kortikotrofit) erittävät adrenokortikotrooppista hormonia (ACTH) verenkiertoon. Usein keuhkojen pienisoluinen karsinooma pystyy erittämään ACTH:ta. On myös mahdollista, että kasvainsolukko erittää kortikotropiinia vapauttavaa hormonia (CRH), joka puolestaan aktivoi aivolisäkkeen kortikotrofeja erittämään adrenokortikotrooppista hormonia ylenmäärin saaden aikaan Cushingin oireyhtymän.


title: Cushingin oireyhtymä

text: Useimmiten Cushingin oireyhtymän aiheuttaa kortikosteroidihoito, jolloin puhutaan iatrogeenisesta Cushingin oireyhtymästä.


title: Ajattelija

text: Ajattelija voi tarkoittaa seuraavia:


title: Hiroyuki Enoki

text: Hiroyuki Enoki (s. 14. syyskuuta 1979 Akitassa, Japanissa) on japanilainen korsisarjan nyrkkeilijä. Enoki on voittanut urallaan Japanin, ja OPBF-sarjan mestaruuden.


title: Hiroyuki Enoki

text: Enoki debytoi korsisarjassa elokuussa 1998 Yokohamassa. Debyyttiottelussaan Enoki voitti Koyu Nakajiman ensimmäisen erän tyrmäyksellä.


title: Hiroyuki Enoki

text: Voitettuaan 21 otteluaan Enoki voitti Akinori Kanain Japanin korsisarjan titteliottelussa tammikuussa 2005.


title: Hiroyuki Enoki

text: Vuoden 2008 huhtikuussa Enoki otteli ratkaisemattoman Takahiro Aohia vastaan ottelussa jonka panoksena olivat Enokin OPBF liiton mestaruus, japanin korsisarjan mestaruus ja karsinta WBA liiton titteliotteluun. Vaikka karsintaottelu päättyi ratkaisemattomaan, pääsi Enoki ottelemaan senhetkistä WBA liiton mestari Crish Johnia vastaan mutta kärsi tappion kaikin tuomariäänin.


title: Hiroyuki Enoki

text: Enoki palasi kehään vuoden 2009 maaliskuussa tyrmäten kokemattoman Ardi Diegon kolmannessa erässä.


title: Hiroyuki Enoki

text: Enoki pääsi OPBF sarjan mestaruusotteluun 10. lokakuuta 2009 mutta hävisi Satoshi Hosonolle kaikin tuomariäänin 12 eräisen ottelun päätteeksi.


title: Hiroyuki Enoki

text: Toistaiseksi viimeisen kerran urallaan Enoki on otellut 23. huhtikuuta 2010. Tällöin käydyssä ottelussa hän hävisi Alberto Garzalle teknisellä tyrmäyksellä 9 erässä.


title: Hudson Leick

text: Heidi Hudson Leick (s. 9. toukokuuta 1969 Cincinnati, Ohio) on yhdysvaltalainen näyttelijä. Hänet tunnetaan muun muassa Calliston roolista televisiosarjassa "", jossa hän esiintyi vuosina 1996–2000.


title: Hudson Leick

text: Leick on nähty myös muissa televisiosarjoissa ja elokuvissa.


title: Juliet Haslam

text: Juliet Haslam (s. 31. toukokuuta 1969) on australialainen maahockeypelaaja. Hän kuului olympialaisissa 1992, 1996 ja 2000 kilpailleisiin joukkueisiin; kahdessa jälkimmäisessä hän voitti joukkueineen kultaa.


title: Juliet Haslam

text: Haslam on kuulunut myös Champions Trophyn voittajajoukkueisiin vuosina 1991, 1993, 1995, 1997 ja 1999.


title: Kuoleman varjelukset

text: Kuoleman varjelukset ovat kolme taikaesinettä, jotka esiintyvät J. K. Rowlingin kirjassa "Harry Potter ja kuoleman varjelukset". Romaanissa tarina kertoo, että henkilöstä joka saa haltuunsa kaikki Varjelukset, tulee "Kuoleman Mestari tai Herra". Läpi historian moni velho havittelee Varjeluksia, mutta vain harva onnistuu tavoitteessa; useimmilla ei loppujen lopuksi ole minkäänlaisia todisteita Varjelusten sijainnista eikä vakuutta siitä, että ne ovat oikeasti edes olemassa. Hyvin harva myös uskoo koko tarinaan vaikka moni, kuten Viktor Krum, uskoo Kuoleman varjelusten merkin olevan Gellert Grindelwaldin merkki.


title: Kuoleman varjelukset

text: "Tarina kolmesta veljeksestä" kertoo, että kolme Peverellin veljestä tapasivat Kuoleman, joka antoi heidän valita mitä ikinä he haluaisivatkaan. Ensimmäinen veli valitsi taikasauvan, jota ei voisi voittaa taistelussa, toinen pyysi tapaa saada ihmiset herätettyä kuolleista ja kolmas valitsi viitan joka tekisi kantajastaan näkymättömän jopa Kuolemalle itselleen. Albus Dumbledore kylläkin epäilee Varjelusten alkuperän olevan pelkkä legenda: hänen mielestään Peverellit olivat yksinkertaisesti vaarallisen lahjakkaita velhoja, joiden onnistui lopulta luoda nuo mahtavat ja vaaralliset taikaesineet. Taru niistä Kuoleman luomuksina olisi uskomus, joka on syntynyt tällaisten mahtiesineiden ympärille.


title: Kuoleman varjelukset

text: Rowlingin mukaan tarina Varjeluksista syntyi ehkäpä Geoffrey Chaucerin teoksen "The Pardoner's Tale" pohjalta.


title: Kuoleman varjelukset

text: Seljasauva (), joka tunnetaan myös nimillä Kuolonkeppi ja Kohtalonsauva, on äärimmäisen voimakas taikasauva, joka on tehty seljanpuusta ja jossa on sisällä thestraalin häntäjouhi. Se on oletettavasti kaikkein voimakkain taikasauva. Uskotaan, että kun sauvaa käyttää sen todellinen mestari, häntä ei voi päihittää taistelussa, mikä tosin osoittautuu lopulta taruksi. Sauvalla myös näyttää olevan jonkinlaiset tunteet (kuten kaikilla sauvoilla), sillä se ei pysty aiheuttamaan pahaa sen todelliselle omistajalle. Kuten herra Ollivander on sanonut, sauva toimii sen uudella omistajalla täysin vain jos hän välittömästi riisuu aseista, tainnuttaa tai tappaa edellisen omistajan.


title: Kuoleman varjelukset

text: Sauvan ensimmäisen omistajan Anthiokos Peverellin rehenneltyä voittamattomalla sauvallaan hänet murhataan ja sauva varastetaan. Siitä lähtien vallanhimoiset velhot ovat havitelleet sauvaa. Sauvan ovat omistaneet mm Emeric Ilkipaha, Igbert Isovirhe, Godelot, Hereward, Barnabas Deverill, Loxias, Arcus ja Livius. Lopulta sauvan saa haltuunsa Mykew Gregorovits, bulgarialainen sauvaseppä. Gregorovits rehentelee omistavansa Seljasauvan uskoen sen lisäävän hänen suosiotaan kamppailussa Ollivanderin kanssa. Gellert Grindelwald kuitenkin varastaa sauvan Gregorovitsilta.


title: Kuoleman varjelukset

text: Myöhemmin Albus Dumbledore päihittää Grindelwaldin kaksintaistelussa ja saa siten sauvan haltuunsa. Dumbledore kuitenkin korostaa Harrylle salaperäisessä ei-missään-tilassa (Dumbledoren mukaan Harryn mielen sisällä) käydyn keskustelun aikana hallinneensa sauvaa vain säästääkseen muut sen pahoilta vaikutuksilta. Dumbledore ei koskaan mahtaile omistavansa Seljasauvan voitettuaan se Grindelwaldilta. Niinpä kukaan ei sitä häneltä havittele ja hän saa käyttää sitä aina kuolemaansa saakka.


title: Kuoleman varjelukset

text: Kun Dumbledore sopii kuolemastaan Severus Kalkaroksen kanssa, hänen tarkoituksensa on että Kalkaros ""päätyisi Sauvan haltijaksi."" Koska sauvan menetys ei olisi kaksintaistelun tulos, Dumbledore uskoo sauvan menettävän voimansa. Draco Malfoy kuitenkin riisuu Dumbledoren aseista, joten suunnitelma epäonnistuu ja Dracosta tulee sauvan uusi mestari.


title: Kuoleman varjelukset

text: Draco ei kuitenkaan koskaan edes hipaise sauvaa: sauva putoaa Dumbledoren kädestä tornin juurelle ja Draco pakenee murhan jälkeen Tylypahkasta. Dumbledorelle uskollinen Hagrid poimii sauvan talteen tornin juurelta ja asettaa sen velhon käteen pukiessaan tätä hautaamista varten, joten Dumbledoren kuoleman jälkeen sauva joutuu hänen hautansa sisään.


title: Kuoleman varjelukset

text: Viimeisessä kirjassa Voldemort saa tietää Seljasauvan olemassaolosta ja lähtee etsimään sitä. Lopulta hän saa tietää, että Dumbledore hallitsi sauvaa, joten hän avaa haudan ja riistää sen omakseen. Myöhemmin hän saa tietää, ettei koskaan voi olla sauvan aito omistaja, koska hän ei ole riistänyt sitä sen edelliseltä omistajalta. Saatuaan tietää tämän ja olettaen että Kalkaros on sauvan omistaja Voldemort tappaa Kalkaroksen saadakseen sauvan mahdin itselleen.


title: Kuoleman varjelukset

text: Voldemort ei kuitenkaan tiedä, että sauvan omistajuus on siirtynyt Dumbledorelta Dracolle, vaikkei Dracolla ole ikinä ollut Seljasauvaa itsellään. Myöhemmin Harry riisuu Dracon aseista ja niin Harrysta tulee Seljasauvan todellinen omistaja jo ennen kuin Voldemort on saanut sauvan käsiinsä.


title: Kuoleman varjelukset

text: Tylypahkan taistelussa Seljasauva tunnistaa Harryn todelliseksi herrakseen, ja kohdattuaan Harryn aseistariisuntaloitsun Voldemortin viimeinen tappokirous sinkoutuu takaisin ja tappaa hänet. Korjattuaan oman räjäytysloitsun katkaiseman piikkipaatsamasta tehdyn sauvansa Seljasauvalla Harry aikoo palauttaa sen Dumbledoren hautaan ja täyttää siten Dumbledoren alkuperäisen suunnitelman: antaa Seljasauvan oikean omistajan kuolla luonnollisesti ja lopettaa sauvan verisen jäljen. Aivan suoraan Rowling ei kerro miten Harry aikoo suojata haudan uusilta murtamisilta, mutta antaa rivien välissä ymmärtää että se tehdään yhtä tehokkaasti kuin esimerkiksi Salaisuuksien osaston eräiden tilojen suojaus. Harry Potter ja kuoleman varjelukset, osa 2-elokuvan lopussa Harry katkaisee Seljasauvan ja heittää sen menemään pitäen itsellään Draco Malfoylta viemänsä taikasauvan.


title: Kuoleman varjelukset

text: Harry Potter ja kirottu lapsi -näytelmässä Delphi onnistui riisumaan Harryn aseista kaksintaistelun aikana. Ei ole tiedossa ottiko silloin Seljasauva Delphin väliaikaisesti isännäkseen. Myöhemmin Hermionen kangistettua Delphin on mahdollista että Seljasauvan isännyys siirtyi hänelle. Rowling ei ole kuitenkaan vahvistanut väitettä.


title: Kuoleman varjelukset

text: Elpymyskivi () antaa pitäjälleen mahdollisuuden kommunikoida kuolleiden kanssa. Tarinan mukaan elpymyskiven käyttö ajoi sen alkuperäisen omistajan, Kadmos Peverellin, itsemurhaan hänen nähtyään kuolleen morsionsa, jonka kanssa hän ei pystynyt olemaan oikeasti. Aikana jona kivi nähdään Lomen Kolkon vallassa se on upotettu sormukseen, jossa on Kuoleman varjelusten symboli, jonka Kolkko uskoo olevan Peverellin vaakuna. Sekä Dumbledore että Grindelwald himoitsevat kiveä, mutta eri syistä: Dumbledore haluaisi kommunikoida kuolleen perheensä kanssa, Grindelwald puolestaan aikoo käyttää kiveä kootakseen manalius-armeijan. Lordi Voldemort, Lomen Kolkon jälkeläinen, muuttaa sormuksen hirnyrkiksi tietämättä sen olevan Elpymyskivi.


title: Kuoleman varjelukset

text: Dumbledore noutaa sormuksen Lomenin talon raunoista ja tunnistaa sen olevan sekä hirnyrkki että yksi Kuoleman varjeluksista. Unohtaessaan kiven olevan luultavasti kirottu ja henkilökohtaisen halunsa motivoimana Dumbledore yrittää käyttää Elpymyskiveä puhuakseen perheelleen. Kirous kuitenkin vahingoittaa hänen kättään ja alkaa levitä hänen muuhunkin vartaloonsa. Vaikka Kalkaros saa rajoitettua kirouksen leviämistä, sitä ei pysty täydellisesti poistamaan. Kalkaros lupaa Dumbledorelle enintään vuoden elinaikaa. Dumbledore iski sormuksen kiveä Godric Rohkelikon miekalla tuhoten sormuksen hirnyrkki-ominaisuuden ja aiheuttaen pienen halkeaman kiveen, mutta kivi itsessään ei tuhoutunut vaan toimi edelleen normaalisti.


title: Kuoleman varjelukset

text: Myöhemmin kivi kulkeutuu Dumbledoren testamentin kautta Harrylle piilotettuna sieppiin, jonka Harry nappasi elämänsä ensimmäisessä huispausottelussa suullaan lähes niellen sen. Harryn koskettaessa sieppiä huulillaan se paljastaa viestin "Avaudun umpeutuessa". Harry ei pysty avaamaan sieppiä kuin vasta ollessaan kuoleman partaalla, jolloin hän tajuaa viestin tarkoittavan loppua tai hänen kuolemaansa. Harry käyttää kiveä tuodakseen vanhempansa, Sirius Mustan sekä Remus Lupinin luokseen ennen Voldemortin tapaamista. Kiven lumous ei vahingoita häntä kahdestakaan syystä: hän on kiven laillinen omistaja ja toisaalta hän ei häiritse vainajia oman etunsa vuoksi kuten Dumbledore, vaan yrittää suojella ystäviään. Vanhempien, kummisedän ja entisen opettajan haamut yhdistyneinä näkymättömyysviittaan tekevät hänet immuuniksi Voldemortin leiriä vartioiville ankeuttajille. Näin hän pystyy kävelemään uhriksi ystäviensä puolesta.


title: Kuoleman varjelukset

text: Kivi putoaa Harryn tunnottomista sormista Kiellettyyn metsään. Myöhemmin hän itse ja Dumbledoren muotokuva ovat yhtä mieltä siitä, ettei Harry ikinä etsisi kiveä eikä kertoisi muille missä se on. Rowling sanoi haastattelussa toivovansa, että kentaurin kaviot hautaisivat sen maahan ikuisiksi ajoiksi.


title: Kuoleman varjelukset

text: Näkymättömyysviitalla () on legendan mukaan voima tehdä sen kantajasta näkymätön Kuolemalle. Se on todellinen näkymättömyysviitta, sillä se tekee kantajastaan täysin näkymättömän eikä viitta kulu loitsuilla eikä ajan kuluessa eikä siihen tehoa kutsuloitsu. Seitsemännessä kirjassa paljastuu, että Harryn näkymättömyysviitta on yksi Kuoleman varjeluksista.


title: Kuoleman varjelukset

text: Viitan alkuperäinen omistaja on Ignotus Peverell, jonka kuoleman jälkeen Viitta on kulkenut isältä pojalle, lopulta Harryn isälle James Potterille. Ignotuksen kaukainen jälkeläinen Harry päättelee Ksenofilius Lovekivan kuvauksen perusteella, että hänen oma perintöviittansa on kolmas Varjelus. Viitta ei ole Jamesin hallussa iltana jona hänet murhataan; hän on lainannut sen aikaisemmin Dumbledorelle, joka on suuresti kiinnostunut Kuoleman varjeluksista ja haluaa tutkia viittaa. Dumbledore antaa viitan Harrylle useita vuosia myöhemmin joululahjana Harryn ensimmäisenä kouluvuonna. Harry käyttää viittaa koko kirjasarjan ajan hiipiessään ympäri koulua lukuisissa eri seikkailuissa. Viitta on tarpeeksi iso, että myös Ron ja Hermione mahtuvat sen alle. Seitsemännen kirjan lopussa Dumbledore selittää Harrylle, että viitan todellinen taika on se, että se pystyy suojaamaan myös muita kuin sen todellista omistajaa.


title: Kuoleman varjelukset

text: Viitta tekee kantajansa näkymättömäksi tavallisille ihmisille ja velhoille, mutta jotkin oliot pystyvät aistimaan sen alla piileskelevän ihmisen. Esimerkiksi käärmeet eivät pysty näkemään viitan läpi, mutta pystyvät vaistoamaan liikkeen ja lämmön ja siten havaitsemaan sen alla olevan ihmisen. Voron kissa Norriska näyttää myös vaistoavan Harryn tämän ollessa viitan alla − tosin Harry epäilee että kissa vainuaa jäänteet hajuaineista, joita Harry on turhankin ylenpalttisesti käytellyt ollessaan salaa valvojaoppilaiden kylpyhuoneessa puhuttamassa kultaista munaa veden alla. Neljännessä kirjassa Vauhkomielen taikasilmä pystyy näkemään Harryn tämän ollessa viitan alla. Kolmannessa kirjassa Dumbledore varoittaa, että ankeuttajat pystyvät vaistoamaan ihmisten tunteet vaikka he olisivatkin näkymättömyysviitan alla: ankeuttajat ovat silmättömiä ja liikkuvat kohti ihmisten tunteita. Viitan alla olijat pystyy havaitsemaan myös "Kotinum paljastus" -loitsulla.


title: Kuoleman varjelukset

text: Seitsemännessä kirjassa paljastuu sekin, että näkymättömyysviittaan ei muiden kutsuloitsut pysty, vain Harry pystyy kutsumaan oman näkymättömyysviittansa.


title: Kuoleman varjelukset

text: Kirjasarjan lopussa Harry päättää, että näkymättömyysviitta on ainut Varjelus jonka hän pitää ja aikoo antaa sen jälkeläisilleen. Harry antoi viitan vanhimmalle pojalleen Jamesille tämän kuudentena kouluvuonnaan. Myöhemmin Harryn toinen poika Albus lainasi viittaa voidakseen puhua salaa Scorpiuksen kanssa.


title: Luettelo Irwin Goodmanin kappaleista

text: Tämä on luettelo Irwin Goodmanin kappaleista aakkosjärjestyksessä.


title: Asrai

text: Asrai on hollantilainen yhtye, jonka musiikki on goottirockin ja metallin rajamailla. Yhtye kertoo Asrain juurien porautuvan 1980-luvulle asti. Ryhmä perustettiin vuonna 1985, mutta tuolloin se tunnettiin vielä toisella nimellä — nykyisen nimityksen itsestään bändi otti käyttöön vuonna 1988. Useat Asrain jäsenet ovat soittaneet musiikkia lukuisissa punk- ja new-wave -yhtyeissä.


title: Clem McSpadden

text: Clem Rogers McSpadden (9. marraskuuta 1925 – 7. heinäkuuta 2008) oli yhdysvaltalainen demokraattisen puolueen poliitikko. Hän istui liittovaltion edustajainhuoneessa Oklahoman toisesta vaalipiiristä vuosina 1973–1975.


title: Clem McSpadden

text: McSpadden oli vuosina 1944–1946 Yhdysvaltain laivastossa palvellut toisen maailmansodan veteraani.


title: Clem McSpadden

text: McSpadden tuli valituksi Oklahoman osavaltiolliseen senaattiin jo vuonna 1954. Hänet valittiin uudelleen useita kertoja, ja hänestä tuli jopa kaksinkertainen "pro tempore" -puhemies. Hän pyrki vuonna 1974 Oklahoman kuvernööriksi, mutta jäi puolueensa esivaalissa toiseksi David Borenin jälkeen. Molemmat voittivat esivaalin ensimmäisellä kierroksella silloisen istuvan kuvernöörin David Hallin.


title: Clem McSpadden

text: Poliitikonuransa lisäksi McSpadden teki pitkän uran rodeotapahtumien selostajana. Hän toimi myös 18 vuotta National Finals Rodeon toiminnanjohtajana, kun tapahtuma järjestettiin Oklahoma Cityssä. Hänet valittiin Pro Rodeo Hall Of Fameen vuonna 1990. McSpadden oli myös lobbausfirma McSpadden & Associatesin perustaja.


title: Clem McSpadden

text: McSpadden oli naimisissa ja hänellä oli kolme lasta, kaksi poikaa ja tytär.


title: Uplink

text: Uplink on Introversion Softwaren vuonna 2001 julkaisema hakkerointiin perustuva tietokonepeli.


title: Uplink

text: Pelaaja on hakkeri, joka liittyy Uplink Corporationin agenttirivistöihin vuonna 2010. Uplink Corporation on yhtiö, joka antaa hakkereille ja krakkereille töitä ympäri maailmaa. Pelaaja hyväksyy erilaisia tehtäviä (tiedostojen poistamisesta ja varastamisesta aina pörssikurssien romahduttamiseen ja virusten estämiseen), joiden onnistuneesta suorituksesta hän saa sekä alamaailman arvostusta että krediittejä, paikallista rahaa. Krediiteillä voi ostaa uusia ohjelmistoja ja komponentteja.


title: Uplink

text: Pelin alussa pelaaja saa sähköpostin kuolleelta huippuluokan Uplink-agentilta, koskien Andromeda Research Corporationin tekemää tutkimusta luodakseen "Revelation"-nimisen viruksen, jonka olisi tarkoitus tuhota Internet. Toinen yhtiö, Arunmor, koettaa pysäyttää nämä aikeet luomalla "Faith"-nimisen ohjelmiston, joka pystyy tuhoamaan "Revelationin". Pelaaja voi valita kumpaa yhtiötä haluaa auttaa, tai hän voi vain olla välittämättä tarinasta, jolloin virusten taistelu tapahtuu taustalla ilman pelaajan osallistumista.


title: Jakke Hallikainen

text: Jari "Jakke" Hallikainen (1. lokakuuta 1965 – 29. marraskuuta 2007) oli punk-yhtyeiden Kaaos, Kuolleet kukat ja Positive Negative laulaja ja sanoittaja. Hän kuoli äkilliseen sydänpysähdykseen. Helsingin Sanomat kirjoitti Hallikaisen niittitakista, joka oli päätynyt arvovaltaisen amerikkalaisen GQ-aikakauslehden muotikuviin.


title: Adpositio

text: Adpositio on yhteisnimitys postpositioille ja prepositioille. Adpositiot ovat sanoja, jotka ilmaisevat olion tai asian suhdetta johonkin toiseen olioon tai asiaan.


title: Adpositio

text: Tiettyyn adpositioon liittyvä sana on aina tietyssä sijamuodossa. Esimerkkejä:


title: Adpositio

text: Nimitys adpositio ei ota kantaa siihen, onko täydennys edussanan edessä vai jäljessä. Eräillä suomen kielen adpositioilla onkin molemmat mahdollisuudet, eli ne voivat olla lauseesta riippuen pre- tai postpositioita: ""ennen ensi maanantaita"", ""sitä ennen"". Adpositio täydennyksineen muodostaa pre- tai postpositiolausekkeen (PP:n) eli adpositiolausekkeen.


title: Adpositio

text: Indoeurooppalaisissa kielissä adpositiot ovat yleensä prepositioita (esimerkiksi "bakom huset"). Sen sijaan suomessa postpositiot ovat yleisempiä (esimerkiksi "talon takana"). Suomen kielessä samaa adpositiota voidaan usein käyttää sekä prepositiona että postpositiona, voidaan sanoa ja kirjoittaa "joen yli" tai "yli joen". Suomessa suhdesana vaatii pääsanansa partitiiviin tai genetiiviin. Monesti suomi ilmaisee kuitenkin sijapäätteellä saman kuin indoeurooppalainen kieli prepositiolla (esimerkiksi suom. "kaupungissa", ).


title: Adpositio

text: Monet adpositioina käytettävät sanat esiintyvät myös adverbeina (lähellä, keskelle), substantiiveina (jäljessä, rinnalla) ja verbin infiniittimuotona (johtuen, huolimatta). (→ § 687–.)


title: The Knickerbocker

text: The Knickerbocker eli New-York Monthly Magazine oli New Yorkissa ilmestynyt kirjallisuuslehti, jonka perusti Charles Fenno Hoffman 1833. Lehti ilmestyi vuoteen 1865 eri nimillä, kuten "The Knickerbocker" tammi–kesäkuu 1833, "The Knickerbocker, or, New-York monthly magazine" 1833–1862, "The Knickerbocker monthly: a national magazine", 1863–helmikuu 1864, "The American monthly knickerbocker", maalis–joulukuu 1864, "The American monthly", tammi–kesäkuu 1865, ja "The Fœderal American monthly" heinä–lokakuu 1865. Sen päätoimittaja oli Lewis Gaylord Clark, jonka kolumni oli kunkin lehden painavin puheenvuoro.


title: The Knickerbocker

text: Lehteä avustanutta ja sen kulttuurimiljöötä kansoittanutta kirjoittajapiiriä on usein kutsuttu nimellä "Knickerbocker writers." Ryhmään kuuluivat esimerkiksi kirjailijat Washington Irving, Fitz Hugh Ludlow, William Cullen Bryant, Henry Wadsworth Longfellow, Oliver Wendell Holmes, James Russell Lowell, Bayard Taylor, George William Curtis, Richard Henry Stoddard, Elizabeth Clementine Stedman, John Greenleaf Whittier, Horace Greeley ja James Fenimore Cooper. Myös Frederick Swartwout Cozzens kuului avustajiin.


title: Prepositio

text: Prepositio eli etusana on ennen nominia käytettävä sana, joka ilmaisee aikaa, paikkaa, tapaa tms. (vrt. adverbi). Suomen kielessä prepositioita on vähän, ja niiden asemesta käytetään useimmiten sijamuotoja ja postpositioita. Koska monesti samaakin sanaa voidaan käyttää sekä pre- että postpositiona, niistä käytetään usein yleisnimitystä adpositio. Prepositioina niitä käytetään usein vakiintuneissa sanonnoissa tai arkaaisessa, runollisessa kielessä. Sitä vastoin prepositiot ovat yleisiä esimerkiksi germaanisissa ja romaanisissa kielissä. Monia vieraiden kielten prepositioita vastaavat suomen kielessä myös sijapäätteet.


title: Prepositio

text: Suomen eri prepositioiden yhteydessä pääsana on yleensä partitiivissa tai myös genetiivissä. Esimerkiksi latinassa ja saksassa joidenkin prepositioiden yhteydessä käytetään pääsanan akkusatiivia, toisten yhteydessä taas datiivia.


title: Prepositio

text: Esimerkkejä suomen kielen prepositioista:


title: Glenn Resch

text:
Glenn Allan ”Chico” Resch (s. 10. heinäkuuta 1948 Moose Jaw, Saskatchewan, Kanada) on entinen kanadalainen jääkiekkomaalivahti, jolla on myös Yhdysvaltain kansalaisuus. Hän pelasi National Hockey Leaguessa (NHL) vuodesta 1973 vuoteen 1986. Hänen NHL-seuransa olivat New York Islanders, Colorado Rockies, New Jersey Devils ja
Philadelphia Flyers. Nyttemmin hän toimii televisiokommentaatorina.


title: Alojz Rebula

text: Alojz Rebula (21. kesäkuuta 1924 – 23. lokakuuta 2018) oli slovenialainen kirjailija. Hän loi monipuolisen tuotannon, johon kuuluu lukuisten romaanien lisäksi muun muassa näytelmäkirjallisuutta. Teoksia on käännetty useille kielille.


title: Alojz Rebula

text: Rebula voitti Prešeren-palkinnon vuonna 1995. Hän kuului Slovenian tiede- ja taideakatemiaan.


title: Martha’s Vineyard

text: Martha's Vineyard on saari Cape Codin etelärannikolla Yhdysvalloissa. Saaren pinta-ala on 231,7 km², ja sillä asuu noin 15 000 ihmistä. Arkipuheessa siitä käytetään nimitystä "The Vineyard". Chappaquiddick Island sijaitsee Martha's Vineyardin itäpuolella.


title: Martha’s Vineyard

text: Saari kuuluu Massachusettsin osavaltioon ja muodostaa suuren osan Dukesin piirikuntaa, loppuosan muodostavat Cuttyhunk Island ja Elizabethinsaaret sekä Nomans Land -saari. Martha's Vineyardilla asui varhaisin tunnettu kuurojen yhteisö, joka kehitti oman viittomakielen murteen. Nykyisin saari tunnetaan kesäasukkaista, mutta kiinteä asutus on lisääntynyt huomattavasti 1960-luvulta alkaen, vaikka saarelle pääsee vain veneellä tai lentäen.


title: Martha’s Vineyard

text: Steven Spielberg kuvasi saarella elokuvan Tappajahai.


title: Iskolan vankila

text: Iskolan vankila oli Vankeinhoitolaitoksen Sukevan vankilaan kuulunut 48-paikkainen avovankila Sonkajärven kunnan Sukevan kylässä. Vankila kuului myös Itä-Suomen aluevankilaan. Alun perin vankila oli suunniteltu 75:n vangin osastoksi ja parhaimmillaan vankeja oli ollut 150 vuonna 1925. Vuonna 2006 vankeja oli keskimäärin 35. Vankila toimi vuodesta 1925 ja sen toiminta lakkautettiin syksyllä 2008, jolloin toiminnot yhdistettiin Sukevan vankilaan Kalliosuolla. Vankilan viimeinen johtaja oli Teuvo Heikkinen. Vankilan rakennukset ja maa-alueet myytiin vuonna 2008 kolmen sonkajärveläisen ja kahden vieremäläisen maanviljelijän omistamalle yhteenliittymälle.


title: Iskolan vankila

text: Iskolan vankilan päärakennus on linnamainen betonirakennus. Nelikerroksinen rakennus on rakennettu vuonna 1925 ja sen on suunnitellut vankeinhoitohallituksen arkkitehti Uno Sjöholm. Rakennus edustaa barokkiklassista tyylisuuntaa ja on rakennustaiteellisesti ja kulttuurihistoriallisesti arvokas. Päärakennuksessa on 36 yhden tai kahden miehen selliä ja lattiapinta-alaa noin 2000 m². Rakennus on peruskorjattu vuonna 1977 ja siihen on lisätty eteläpäähän paloportaikko.


title: Iskolan vankila

text: Iskolan vankilaan kuuluu yhteensä 25-30 rakennusta, joista suurin osa on Museoviraston suojelemia. Päärakennuksen itäpuolella, pääty kohti päärakennusta, on kaksi varastoa. Tiilirunkoinen navetta, pihan itäsivulla täydentää pihan pitkänomaiseksi suorakaiteeksi. Navetan pohjoispuolella on puurakenteinen puimala vuodelta 1928 ja eteläpuolella vuonna 1928 valmistunut tiilirunkoinen talli. Tallia on käytetty kuritushuoneena ("tallipytty") 1950-luvulla. Tallipytyssä olivat opiskelijat vielä 80- luvun alkupuolella. Tallia ei ole käytetty 1970-luvun jälkeen. Puimala ja siihen liittyvä höyrykoneen konehuone toimivat nykyään rehuvarastona. Puimalan yhteyteen on rakennettu suuri sikalarakennus vuonna 1978.


title: Iskolan vankila

text: Aluetta kiertää puoliympyrän muotoinen tie, jonka ympärille on sijoitettu viisi 1920-luvulla rakennettua asuinrakennusta pihapiireineen sekä sauna, joka on valmistunut vuonna 1926. Asuinrakennukset on rakennettu kahden perheen asunnoiksi, mutta ne on myöhemmin muutettu yhden perheen käyttöön. Vapo tuottaa entisen vankila-alueen tarvitseman lämpöenergian pelleteillä.


title: Iskolan vankila

text: Iskolan vankilassa harjoitettiin maataloustoimintaa. Maataloustoimintaan kuuluivat nautakarja- ja metsätalous sekä peltoviljely. Vankilassa on vuonna 1928 rakennettu ja vuonna 1984 peruskorjattu noin 2500 m² navettarakennus. Iskolassa oli nautakarjaa, joka koostui itä- ja länsisuomalaisesta karjasta. Sukevan vankila toimi kyyttökarjan säilyttäjänä eli geenipankkina. Vankilan toiminnan loputtua kyyttökarja sijoitettiin Seppälän maatalousoppilaitokseen Kajaaniin ja Ahlmannille Tampereelle.


title: Iskolan vankila

text: Vankilan mukana myytyjä rakennuksia oli yhteensä 25-30 (yhteensä 9500 m²) ja maa-alueita noin 300 hehtaaria. Myytyjen rakennusten joukossa oli 5 henkilökunnan asuintaloa saunarakennuksineen ja 2 erillistä omakotitaloa. Osa henkilökunnan entisistä asuinrakennuksista on edelleen kylmillään ja huonokuntoisia. Myytyyn kokonaisuuteen kuului myös vuonna 1999 suljettu Sukevan vankilan tiilitehdas koneistoineen (peruskorjattu 1980-luvun puolivälissä).


title: Anneliese Rothenberger

text: Anneliese Rothenberger (19. kesäkuuta 1924 – 24. toukokuuta 2010) oli saksalainen sopraano. Hänen ohjelmistoonsa kuului niin liedejä kuin oopperaroolejakin, ja säveltäjävalikoima kattaa useita nimiä varhaisbarokista nykymusiikkiin.


title: Anneliese Rothenberger

text: Rothenberger sai kiinnityksen Koblenzin kaupunginteatteriin jo 17-vuotiaana. Hänelle myönnettiin vuonna 1966 ensimmäisen luokan Bundesverdienstkreuz.


title: Aleksandr Medvedev

text: Aleksandr Ivanovich Medvedev (, 14. elokuuta 1955 Šahtjorsk, Sahalinin saari, Neuvostoliitto) on venäläisen kaasuyhtiö Gazpromin hallituksen varapuheenjohtaja, Gazprom Exportin pääjohtaja ja KHL:n toimitusjohtaja . Hän on RosUkrEnergon johtokunnan jäsen ja Nord Stream AG:n osakkeenomistajien johtokunnan jäsen.


title: Aleksandr Medvedev

text: Vuodesta 2008 Medvedev on toiminut KHL-liigan toimitusjohtajana. Hän on myös SKA Pietarin toimitusjohtaja ja edustaa Venäjää IIHF:ssä.


title: Chappaquiddick Island

text: Chappaquiddick Island on pieni saari Yhdysvalloissa. Se sijaitsee Martha’s Vineyardin vieressä ja kuuluu Edgartowniin. Talveen 2007 saaria yhdisti kapea kolmen kilometrin mittainen rantakaistale Katama Beach, joka aika ajoin murtui myrskyissä. Huhtikuusta 2007 alkaen saarilla ei enää ole toisiinsa yhteyttä, sillä ankara myrsky katkaisi maayhteyden kokonaan.


title: Bob Pulford

text: Robert Jesse "Bob" Pulford (s. 31. maaliskuuta 1936 Newton Robinson, Ontario, Kanada) on entinen kanadalainen ammattijääkiekkoilija. Hän pelasi hyökkääjänä NHL-joukkueissa Toronto Maple Leafs ja Los Angeles Kings. Pelaajauransa jälkeen Pulford on toiminut valmentajana.


title: César Ruminski

text: César Jean Ruminski (13. kesäkuuta 1924 – 13. toukokuuta 2009) oli ranskalainen jalkapalloilija, pelipaikaltaan maalivahti. Hän syntyi Douaissa ja aloitti ammattilaisuransa vuonna 1942.


title: César Ruminski

text: Ruminski pelasi Ranskan jalkapallomaajoukkueessa vuoden 1954 maailmanmestaruuskilpailuissa Sveitsissä.


title: César Ruminski

text: Ruminskin ammattilaisseuroina olivat Stade de Reims (1942–1946), SC Douai (1946–1947), Le Havre AC (1947–1952) ja Lille OSC (1952–1954).


title: Jimmy Sangster

text: Jimmy Sangster (2. joulukuuta 1927 – 19. elokuuta 2011) oli brittiläinen elokuvaohjaaja ja -käsikirjoittaja. Hän erikoistui kauhuelokuviin Hammer Film Productionsille työskennellessään.


title: Jimmy Sangster

text: Sangsterin elokuvien joukossa ovat "Frankensteinin kirous" (1957), "Dracula" (1958), "Dracula – pimeyden ruhtinas" (1966), "The Horror of Frankenstein" (1970) ja "Vampyyrin himo" (1971).


title: Edgartown

text: Edgartown on kunta Martha's Vineyardilla Dukesin piirikunnassa Massachusettsissa Yhdysvalloissa. Sen väkiluku oli vuoden 2000 väestönlaskennassa 3 779. Se on piirikuntansa hallinnollinen keskus. Kuntaan kuuluu viereinen Chappaquiddick Island.


title: Edgartown

text: Keskimääräinen työmatkaan käytetty aika on yli 16-vuotiailla asukkailla 15,6 minuuttia. Talouksien keskimääräiset tulot vuonna 1999 olivat 50 407 dollaria. Kunnassa asuu kaksi Tyynenmeren saarilta kotoisin olevaa henkilöä.


title: Tasapaino

text: Tasapaino tarkoittaa yleisesti tilaa, jossa eri suuntiin vaikuttavat muutosta aiheuttavat tekijät kumoavat toisensa.


title: Tasapaino

text: Tasapainon käsite esiintyy monilla matematiikan ja luonnontieteen aloilla, esimerkiksi:Henkilöt:


title: Rudolph Lewis

text: Rudolph "Okey" Lewis (19. heinäkuuta 1888 – 29. lokakuuta 1933) oli eteläafrikkalainen pyöräilijä, joka voitti maantieajon olympiakultaa vuoden 1912 kesäolympialaisissa Tukholmassa.


title: Skandaali (elokuva)

text: Skandaali on vuonna 1950 ensi-iltansa saanut mustavalkoinen japanilainen elokuva. Sen on ohjannut Akira Kurosawa. Elokuva kertoo paparazzien vainoamista taiteilijasta ja laulajasta, ja suhtautuu kriittisesti juorulehdistön valtaan.


title: Skandaali (elokuva)

text: Kurosawan luottonäyttelijä Toshirô Mifune esittää taiteilijaa, joka tarjoaa viattomasti moottoripyöräkyydin laulajattarelle (Yoskio Yamaguchi). Juorulehti julkaisee heistä kuvan, taiteilija pyrkii katkomaan huhuilta siipiä, mutta häikäilemätön kustantaja (Sakae Ozawa) näkee mahdollisuuden takoa rahaa ja levikkilukuja. Taiteilija palkkaa juristin (toinen Kurosawan luottomies, Takashi Shimura).


title: Harry Stenqvist

text: Harry Stenqvist (25. joulukuuta 1893 – 9. joulukuuta 1968) oli ruotsalainen maantiepyöräilijä, joka voitti kaksi mitalia vuoden 1920 kesäolympialaisissa Antwerpenissa: kultaa henkilökohtaisessa maantieajossa ja hopeaa maantieajon joukkuekilpailussa.


title: Rent (musikaali)

text: Rent on rock-musikaali, jonka on säveltänyt ja sanoittanut Jonathan Larson. Rent perustuu löyhästi Giacomo Puccinin oopperaan "La bohème". Rent kertoo nuorten taiteilijoiden ja muusikoiden elämästä ja kamppailusta selviytyä New Yorkin Lower East Sidella AIDSin varjon alla. Rent voitti useita palkintoja, muun muassa Tony-palkinnon parhaasta musikaalista ja Pulitzer –palkinnon.


title: Rent (musikaali)

text: Rent oli yksi ensimmäisistä Broadway-musikaaleista, jossa oli homoseksuaalisia ja biseksuaalisia hahmoja. Rent toi kiistanalaisia aiheita perinteisesti konservatiiviseen taiteenlajiin, ja se auttoi lisäämään musiikkiteatterin suosiota nuorten keskuudessa.


title: Rent (musikaali)

text: Rentin varhaista versiota esitettiin ensimmäisen kerran New York Theatre Workshopissa vuonna 1994. Rent sai ensi-iltansa off-Broadwayllä 26. tammikuuta 1996 ennen kuin se siirtyi Broadwaylle Nederlander Theatreen 29. huhtikuuta 1996. Rent menestyi hyvin ja kriitikot ylistivät sitä. Rentiä esitettiin Broadwayllä yli 5 000 kertaa, ja se tuotti yli 280 miljoonaa dollaria. Broadway-tuotanto sulki ovensa 12 vuoden jälkeen 7. syyskuuta 2008. Viimeinen esitys kuvattiin ja esitettiin eräissä elokuvateattereissa Yhdysvalloissa ja Kanadassa, esityksestä julkaistiin myöhemmin DVD, joka on myynnissä myös Suomessa.


title: Rent (musikaali)

text: Vuonna 2005 Rent sovitettiin elokuvaksi, jossa oli mukana suurin osa musikaalin alkuperäisistä näyttelijöistä. Joitain osia juonesta muutettiin ja osa lauluista muutettiin puhutuksi dialogiksi.


title: Rent (musikaali)

text: Yhdysvalloissa on ollut kolme menestynyttä Rent kiertuetta. ”Angel Tour” ja ”Benny Tour” starttasivat pian Broadway-tuotannon alettua. Myöhemmin on ollut myös Actor’s Equityn ulkoinen kiertue. Myös Kanadassa on ollut oma kiertue johon viitataan usein ”Collins Tourina”.


title: Rent (musikaali)

text: Yhdysvaltojen lisäksi Rentiä on esitetty ympäri maailmaa. Sitä on esitetty mm. Sydneyssä, São Paulossa, Torontossa, Shanghaissa, Tampereella, Berliinissä, Hongkongissa, Budapestissä, Reykjavíkissä, Dublinissa, Roomassa, Tokiossa, Soulissa, Méxicossa, Aucklandissa, Manilassa, Barcelonassa, Amsterdamissa, Lissabonissa, Madridissa, Tukholmassa, Kööpenhaminassa, Panamássä, Taipeissa, Buenos Airesissa, Varsovassa, Zürichissä, Tallinnassa, Santa Cruzissa Boliviassa, Singaporessa, Johannesburgissa, Bratislavassa, Brysselissä, Wienissä, Oslossa, Perthissä, Lontoossa ja Helsingissä.


title: Rent (musikaali)

text: Vuonna 2007 muokattu versio Rentistä annettiin viiden ei-kaupallisen näyttelijäryhmän käyttöön Yhdysvalloissa. Sitä kutsutaan Rent – School Editioniksi. Tästä versiosta on poistettu laulu Contact ja kirosanat.


title: Rent (musikaali)

text: Rent Remixed sai ensi-iltansa Duke of York’s –teatterissa Lontoossa 16. lokakuuta 2007. William Baker nykyaikaisti musikaalin vuoteen 2007 sopivaksi. Tässä tuotannossa näyttelivät Oliver Thornton (Mark), Luke Evans (Roger), Craig Stien (Benny), Leon Lopez (Collins), Francesca Jackson (Joanne), Jay Webb (Angel), Siobhán Donaghy (Mimi) ja Denise Van Outen (Maureen). Jessie Wallace alkoi esittää Maureenia 24. joulukuuta 2007. Tämä tuotanto sai enimmäkseen huonoja arvosteluja. Rent Remixedin viimeinen esitys oli 2. helmikuuta 2008.


title: Rent (musikaali)

text: Alkuperäiset Rent-näyttelijät Adam Pascal ja Anthony Rapp uusivat roolinsa vuoden 2009 Yhdysvaltojen kiertueella. Kiertueen esitykset alkoivat tammikuussa 2009 ja päättyivät 7. helmikuuta 2010.


title: Rent (musikaali)

text: Rentillä on suuri määrä omistautuneita faneja, joita kutsutaan RENT-headeiksi. Nimi viittasi alun perin ihmisiin jotka leiriytyivät Nederlander Theaterin useita tunteja etukäteen saadakseen alennetut 20 dollarin liput. Nykyisin nimityksellä viitataan keneen tahansa, joka pitää musikaalista. Alennetut liput myydään teatterin kahteen ensimmäiseen riviin ja ne arvotaan kaksi tuntia ennen jokaista esitystä. Monet muut Broadway show’t ovat seuranneet Rentin esimerkkiä ja tarjoavat halvempia lippuja jotta ihmiset joilla ei ole varaa normaaliin lipunhintaan pääsisivät katsomaan Broadway show’ta.


title: Pride

text: Pride tai gay pride tarkoittaa maailmanlaajuista liikettä ja filosofiaa, jonka mukaan homoseksuaalit, biseksuaalit, trans-ihmiset ja kaikkien muidenkin Sukupuolivähemmistöjen jäsenet voivat olla ylpeitä seksuaalisesta suuntautumisestaan ja sukupuoli-identiteetistään. Pride-liike puolustaa seksuaali- ja sukupuolivähemmistöjen yhtäläisten oikeuksien ja etujen puolesta tehtyä työtä.


title: Pride

text: Liikkeellä on kolme pääperustetta: ihmisten pitäisi olla ylpeitä seksuaalisesta suuntautumisestaan ja sukupuoli-identiteetistään, seksuaalinen monimuotoisuus on lahja ja seksuaalinen suuntautuminen sekä sukupuoli-identiteetti ovat synnynnäisiä eikä niitä voi tarkoituksellisesti muuttaa.


title: Pride

text: Pride-tapahtumien historia ulottuu 1890-luvun loppuun. Tuolloin tohtori Magnus Hirschfeld perusti Berliinissä ensimmäisen homojen kansalaisoikeusjärjestön. Berliinin järjestön ja muiden homojen kansalaisoikeusjärjestöjen aktiivisuus tyrehtyi kuitenkin useiksi vuosikymmeniksi, kun Adolf Hitler nousi valtaan Saksassa ja toinen maailmansota syttyi. Toisen maailmansodan päätyttyä erityisesti Alankomaat ja Skandinavian maat ryhtyivät elvyttämään homojen kansalaisoikeusliikettä.


title: Pride

text: Vuonna 1965 uutiset Kuuban homojen vankityöleireistä innoittivat yhdysvaltalaisen homo-oikeusjärjestön järjestämään YK:n ja valkoisen talon edessä mielenosoitukset. Ne olivat ensimmäisiä homomielenosoituksia Yhdysvalloissa, neljä vuotta ennen Stonewallia. Vuosi 1969 oli käänteentekevä, kun Stonewallin toistuviin ratsioihin sekä virkavallan ja seksuaalivähemmistöjen toistuviin yhteenottoihin kyllästyneet asiakkaat (erityisesti transvestiitit) ryhtyivät New Yorkissa vastarintaan. Tapahtuma aktivoi ihmisiä laajasti, eritoten englanninkielisissä teollisuusmaissa.


title: Pride

text: Maailman ensimmäinen alkuperäiskansojen pride-tapahtuman järjestetään Ruotsin Kiirunassa lokakuussa 2014.


title: Pride

text: Pride-kulkueilla ("pride parade") juhlistetaan pridea ympäri maailmaa ja levitetään hyvää mieltä sateenkaaripiireissä. Seksuaali- ja sukupuolivähemmistöjen pride-symboleihin kuuluvat sateenkaarilippu, kreikkalainen lambda-symboli sekä pinkki ja musta kolmio, jotka on otettu haltuun niiden aiemmasta käyttötarkoituksesta.


title: Pride

text: Suomessa pride-tapahtumia on järjestetty vuodesta 1975 lähtien. Aluksi tapahtumasta käytettiin nimeä Vapautuspäivät ja samalla vietettiin myös Setan vuosijuhlia. Seta järjesti aluksi pride-tapahtuman vuorovuosin Helsingissä ja jossakin muualla Suomessa.


title: Maailma vuonna 2022

text: Maailma vuonna 2022 () on vuonna 1973 julkaistu dystopinen science fiction -elokuva. Se pohjautuu Harry Harrisonin romaaniin "Tilaa! Tilaa!", joskin se poikkeaa monessa kohdassa romaanin juonesta.


title: Maailma vuonna 2022

text: Elokuva sijoittuu New Yorkiin vuonna 2022. Maailma kärsii valtavasta ylikansoituksesta, ilmaston lämpenemisestä ja ympäristötuhoista. Elokuvan päähenkilö on poliisietsivä Robert Thorn (Charlton Heston), joka asuu yhdessä vanhan poliisivoimien tutkijan Sol Rothin (Edward G. Robinson) kanssa. Thorn alkaa tutkia rikkaan William R. Simonsonin (Joseph Cotten) murhaa, joka näyttää tapahtuneen epäonnistuneen ryöstön päätteeksi. Kun Thorn ja Roth alkavat tutkia tapausta, he saavat selville, että se onkin monimutkaisempi kuin miltä näyttää.


title: Maailma vuonna 2022

text: Simonson työskenteli Soylent-yhtiölle, joka tuottaa suuren osan väestön ruoasta (”soylent” on soijapapujen ja linssien sekoitusta). Soylent-yhtiö on julkistanut vastikään uuden vihreän värisen soylent-ravintokeksin, jota ihmiset jonottavat jopa mellakoiden uhalla. Thorn omii Simonsonin asunnosta erilaisia ylellisyystavaroita, kuten viinaa, vihanneksia, saippuaa ja oikeasta lihasta valmistetun pihvin – tavallisilla kansalaisilla ei ole näihin varaa. Samoin hän vie kollegalleen Rothille kaksi kirjaa, jotka käsittelevät merentutkimusta; myös aidot paperille painetut kirjat ovat käymässä harvinaisiksi. Roth kuuluu siihen kansanosaan, joita kutsutaan ”kirjoiksi”; hän osaa lukea. Thorn myös haastattelee Shirliä, Simonsonin asuntoon kuuluvaa ”huonekalua” eli tavallaan prostituoitua (Leigh Taylor-Young), sekä Simonsonin henkivartijaa Tab Fieldingiä (Chuck Connors), joka oli murhan aikaan Shirlin kanssa ostoksilla.


title: Maailma vuonna 2022

text: Thorn epäilee, että kyseessä on pikemminkin salamurha kuin ryöstö: asunnosta ei ole viety mitään arvokasta, hälyttimet eivät toimineet, ja Simonson oli ennen tapausta ilmeisesti tavallista hermostuneempi. Kun Thorn alkaa päästä murhaajan jäljille, häntä käsketään jättämään tapaus sikseen, ja kun hän ei suostu siihen, myös hänet yritetään murhata.


title: Maailma vuonna 2022

text: Samaan aikaan Roth on tutkinut Simonsonin kirjoja ja tutkinut lisää materiaalia kirjastossa, jossa ”kirjat” kokoontuvat. ”Kirjojen” yhteinen päätelmä oli, että Soylent-yhtiö on sotkeutunut kauhistuttavaan salaliittoon. Roth päättää seurata jälkiä ja toivoa että Thorn pysyy hänen perässään – hän menee ”Kotiin” eli eutanasiaklinikalle.


title: Maailma vuonna 2022

text: Thorn saapuu klinikalle hieman liian myöhään; Rothin hidas kuolemaan vaipuminen on jo alkanut. Hän kuitenkin pääsee näkemään elokuvan, jota näytetään vain kuoleville: elokuvassa näytetään kauniita kuvia siitä, millainen maapallon luonto oli ennen tuhoutumistaan. Thorn ja Roth ovat hyvin liikuttuneita, ja Roth pystyy hädin tuskin kertomaan epäilyksistään Thornille ennen kuolemaansa.


title: Maailma vuonna 2022

text: Thorn seuraa Rothin ruumiin käsittelyä ja päätyy kaupungin ulkopuolella olevalle vahvasti vartioidulle ”jätteenkäsittelylaitokselle”, jossa ruumiit hävitetään. Hän kuitenkin huomaa kauhukseen, että Rothin päätelmä oli oikea: koska merien leväviljelmät ovat kuolleet, on Soylent-yhtiö joutunut keksimään uuden ravintolähteen, ja tehtaassa vihreän soylentin raaka-aineena käytetäänkin merten planktonin sijaan ihmisten ruumiita. Thorn pääsee pakenemaan tehtaalta, mutta miltei kuolee tulitaistelussa Fieldingin kanssa. Hän kuitenkin onnistuu varoittamaan viimeisillä voimillaan ihmiskuntaa: Vihreä soylent on tehty ihmisistä. Tämän myötä onkin jäänyt elämään lause: ”Soylent Green is People!”


title: Heikki Sankari

text: Heikki Sankari (s. 8. toukokuuta 1968 Kaarina) on suomalainen näyttelijä, ohjaaja ja teatterituottaja.


title: Heikki Sankari

text: Heikki Sankarin teatteriura alkoi jo ennen Teatterikorkeakoulua kotikaupungin Kaarina-teatterista. Hän on ollut valmistumisestaan 1994 lähtien kiinnitettynä Helsingin kaupunginteatterissa, jossa hän on tehnyt kymmeniä rooleja, muun muassa näytelmissä "Albert Speer - Hitlerin arkkitehti" (2003), "Kerjäläisooppera" (2007), "The Producers" (2007) ja "Ladykillers – Sarjahurmaajat" (2014).


title: Heikki Sankari

text: Näyttelemisen lisäksi Sankari on tehnyt tuottajan, ohjaajan ja käsikirjoittajan töitä etenkin turkulaisessa Samppalinnan kesäteatterissa. Kesäksi 2007 hän ohjasi sinne Stephen Sondheimin musikaalin "Forum, eli sattuipa hassusti" (A Funny Thing Happened on the Way to the Forum), kesäksi 2008 Suomen-kantaesityksen Chad Bequelin, Tim Herlihyn ja Matthew Sklarin musikaalista "Hääkeikka" (The Wedding Singer) ja kesäksi 2009 Euroopan-kantaesityksen Elvis Presleyn lauluihin perustuvasta "All Shook Up" -musikaalista. 2010-luvulla hänen ohjauksiaan Samppalinnassa ovat olleet "Blondi – Legally Blonde" (2011), "Housut pois!" (The Full Monty, 2012), "Five Guys Named Moe" (2013) sekä "Matti ja Teppo – The Turku Brothers" (2014), jonka Sankari myös käsikirjoitti.


title: Heikki Sankari

text: Sankarin ääni on tuttu monista piirretyistä.


title: Heikki Sankari

text: Heikki Sankari omistaa vaimonsa Pia-Liisan kanssa Turun Kakolanmäellä entisen vankilanjohtajan talon. He pitävät siinä kesäkahvilaa.


title: Korsikan ralli

text: Korsikan ralli ("Tour de Corse – Rallye de France") on rallikilpailu, joka ajetaan Ranskalle kuuluvalla Korsikan saarella. Se ajettiin ensimmäisen kerran vuonna 1956, ja nykyään kilpailu on osa rallin maailmanmestaruussarjaa. Kilpailu koostuu eri puolilla Korsikan saarta sijaitsevista, mutkaisilla asfalttiteillä ajettavista erikoiskokeista ja niiden välisistä siirtymätaipaleista.


title: Korsikan ralli

text: Kilpailun historiaa varjostavat useat kuolonuhreja vaatineet onnettomuudet. 1980-luvulla kuolemantapauksia sattui kolmena peräkkäisenä vuonna. Vuonna 1985 Italian Attilio Bettega menehtyi rallin neljännellä erikoiskokeella. Vuotta myöhemmin Henri Toivonen ja hänen kartanlukijansa Sergio Cresto saivat surmansa kilpailun 18. erikoiskokeella Corte–Taverna. Vuonna 1987 kartanlukija Jean-Michel Argenti kuoli ulosajossa.


title: Korsikan ralli

text: Ensimmäisen Korsikan rallin voitti belgialainen naiskuljettaja Gilberte Thirion Renault Dauphine -autolla. Kaksi kuljettajaa on onnistunut voittamaan kilpailun ennätykselliset kuusi kertaa: ranskalainen Bernard Darniche (1970, 1975, 1977–79 ja 1981) ja hänen maanmiehensä Didier Auriol (1988–90, 1992 ja 1994–95). Ainoat ei-ranskalaiset kuljettajat, jotka ovat onnistuneet voittamaan kilpailun kahdesti ovat Italian Sandro Munari, Suomen Markku Alén ja Skotlannin Colin McRae.


title: Korsikan ralli

text: Kilpailu on kuulunut rallin MM-sarjaan sarjan perustamisesta 1973 lähtien lukuun ottamatta vuosia 2009–14. Vuodesta 2010 alkaen sen paikan MM-kalenterissa otti Alsacen alueella, Saksan ja Ranskan rajan tuntumassa, ajettu Ranskan ralli. Vuonna 2015 Korsikan ralli palasi MM-kalenteriin.


title: Konrad von Carstein

text: Konrad von Carstein on Games Workshopin luoma hahmo Warhammer Lautapeliin Vampire Counts nimiselle epäkuolleiden armeijalle. Konrad on vampyyri, sekä häntä kuvaillaan hulluksi, verenhimoiseksi murhaajaksi, joka hän oli jo ennen kuin tuli vampyyriksi. Pelillisesti hän on hero-luokan taistelijoista yksi kaikkien voimakkaimmissa ja arvaamattomimmista sotureista.


title: Konrad von Carstein

text: Konrad ei esiinny juurikaan ennen Vlad von Carsteinin, von Carstein suvun luojan ja suuren vampyyrin, Konradin vampyyriksi muuttamista. Kun Konrad vihdoin muuttui vampyyriksi, hän ei peitellty sitä, vaan avoimesti joi alaistensa, ystäviensä ja jopa karjan verta. Vlad von Carsteinia Konrad taas miltei palvoi - jos Konrad sai pienenkin vihjeen siitä että talonpoika ei pitänyt Vladista tai hänestä, hän mestasi talonpojan.


title: Konrad von Carstein

text: Kun Vlad von Carstein kuoli tapahtumaketjun takia, alkaen hänen taikasormuksensa varastimesta, tuli von Carsteinin suvussa riita, kuka olisi seuraava Drakenhofin linna kreivi. Erillisten tapahtumaketjujen jälkeen vain Konrad ja Mannfred von Carstein jäivät henkiin, mutta Mannfred jätti "veljensä" kreiviksi ja meni itse oppimaan taikuudesta maailmalle.


title: Konrad von Carstein

text: Tällöin, johtuen vampirismin aiheuttamasta vallanhimosta, Konrad lähti suunnittelemaan maailmanvalloitusta. Koska hänen taitonsa nekromantiassa olivat hyvin alhaiset, hän palkkasi/orjuutti nekromantikoita puolellensa kutsumaan suuren epäkuolleiden armeijan, jonka normaalisti vampyyri, kuten Vlad, pystyisi kutsumaan itse, jolla Konrad hyökkäsi ihmisten valtakuntaan. Hänen massiivinen armeijansa miltei kirjaimellisesti marssi kaupunkien ja kylien yli tuhoten miltei kaiken minkä kohtasivat. Tiedetään, että joitakin kyliä poltettiin maan tasalle yksinkertaisesti, koska Konrad ei pitänyt sen hajusta. Näinä aikoina Konradin joukot tapasivat myös Veriritarit (Blood Knights), vampyyriratsuväen joka oli lähes voittamaton. Konrad liittoutui heidän kanssaan luvaten heille rikkauksia, sekä kokemusta taisteluista. Monesti taisteluissa viholliset yrittivät hyödyntää erilaisia jousia, kivääreitä ja kanuunoita, joilla saisi pidettyä vampyyrin valtavan epäkuolleiden armeijan kauempana linjoista. Konrad tosin mursi nämä taktiikat joko omilla tempauksllaan tai erilaisilla nekromantikkojensa taioilla. Kleiberstofin taistelussa Averlandin armeijaa, Konrad käski nekromantikkojensa luoda suuri maaginen myrsky, joka aiheutti epätoivoa ja muutamia kuolemia, ja täten Averlandin joukot lähtivät karkuun, ja Konrad armeijoineen jahtasi heitä viisi päivää ja surmasi karkulaiset.


title: Konrad von Carstein

text: Konrad myös kävi sotia kääpiöitä vastaan. Monesi kääpiöillä oli ylivoima riimuseppiensä taikuutta hylkivien riimujen ansiosta, joka vaikeutti hyvin huomattavasti epäkuolleiden animointia, ja täten miltei peittosivat Konradin. Vampyyrin joukot pelasti Konradin selustasta hyökkäys, jä hän vampirismin tuomien lahjojen avulla paikansi kaikki riimusepät ja tappoi heidät, antaen epäkuolleiden tavoittaa kääpiöiden linjat.


title: Konrad von Carstein

text:
Yhden ainoan kerran Konrad yritti pidemmälle vietyä suunnitelmaa, nimittäin hän yritti saada ihmisten keisariksi itsensä ohjaaman zombin avulla. Suunnitelma oli tosin heikko yhdelle tosiasialle: zombin toimet ja ulkonäkö eivät vastaa ihmisen toimia eikä ulkonäköä, ja siinä kohtaa kun tulevalta keisarilta putosi toinen silmistänsä, vihdoin hänen poikansa Helmar totesi, että hän oli Konradin alaisuudessa oleva epäkuollut, ja keisariksi tarkoitettu epäkuollut sekä nekromantikot pakenivat pois kaupungista. Tilanteen mahdollisti ihmisten yritys liittää kolme kruunusta kiistelevää kreiviä ja heidän armeijaansa yhteen, että he voisivat tuhota Konradin. Yritys epäonnistui, ja taistelun siimeksessä oli kaksi kreiveistä lähettänyt murhaajia murhaamaan toisensa kiistojen takia. Viimeisen kreivin, Marienburgin Helmutin (Helmut of Marienburg) Konrad tappoi, ja muunsi zombiksi suunnitelmaansa varten.
Tämän suunnitelman epäonnistuttua Konrad raivostui nekromantikoillensa, ja tämä johti myöhemmin hänen kuolemaansa.


title: Konrad von Carstein

text: Myöhemmin, kääpiöt ja ihmiset päättivät vihdoinkin tuhoa Konradin suurella armeijallansa. Konradille ei tullut mieleenkään vetäytyä, mutta nekromantikot pelkäsivät niin paljon Konradin käyttäytymistä, että pakenivat, ja Veriritarit näkivät, etteivät saisi enää palkkiota taisteluista, ja päättivät hyljätä Konradin. Hän ei silti lannistunut, vaan hyökkäsi yhdistynyttä armeijaa vastaan. Kesken taistelun, epkuolleita animoiva taika kuitenkin haihtui, nekromantikkojen pettämisen seurauksena. Konrad silti tahdonvoimallaan ja vampirismin tuomilla ominaisuuksillaan yritti pitää armeijansa kasassa, mutta yritys oli liikaa hänelle; epäkuolleet kaatuivat maahan, ja Konrad lähti epämääräisesti kävelemään muualle huutaessaan itselleen. Pian kääpiösankari Grufbad vangitsi Konradin, ja piteli hänestä kiinni, kun Helmar lävisti Konradin Riimuhampaalla (runefang), mahtavalla miekalla. Näin Konrad von Carstein kuoli, ja Mannfred von Carstein, viimeinen von Carstein, nousi valtaan Drakenhofin kreivinä.


title: Konrad von Carstein

text: Konrad von Carstenin miniatyyrille on annettu voimakkaat säännöt, ja parhaimmillaan Konrad voi surmata jopa 10 normaalia sotilasta yhden pelivuoron taistelussa. Häneen pätee sääntö nimeltä One bat short of Belfry, joka puolet ajasta antaa miniatyyrille säännön stupidity, ja puolet ajasta säännön frenzy. Täten Konrad voi osoittautua hyvinkin arvaamattomaksi taisteluissa, parhaimmillaan raivokkaasti hyökkääväksi henkilöksi kuvailtava, mutta joskus Konrad saatta joutua sekavaan olotilaan, ja jopa älyämättä taistella vihollisia vastaan.


title: Konrad von Carstein

text:
Konrad on silti suhteellisen halpa, sekä hero-luokan sankari, ja täten varteenotettava vaihtoehto peleihin. Hän pystyy taistelemaan erilaisia vastustajia vastaan - hituisen tuurilla hän voi päihittää nopeasti mahtavimmatkin soturit, mutta toimii hyvin heikkoja vihollismassoja vastaan.
Konradin heikkous onkin, ettei vampyyri itse ole kovinkaan kestävä, ja kuolee suhteellisen nopeasti jos vihollinen saa ensimmäisen vuoron taistella. Pitää myös muistaa, ettei Konrad ole velho niin kuin kaikki muut vampyyrit.


title: Varokaa heikkoa jäätä

text: Varokaa heikkoa jäätä (tunnetaan myös nimellä Heikot jäät.) on suomalainen Camilla Mickwitzin luoma pala-animaatioelokuva. Animaatiota on esitetty Yle TV2:n "Pikku Kakkonen" -ohjelman yhteydessä. Ensimmäisen kerran animaatio esitettiin 4. huhtikuuta 1986 esitetyssä Pikku Kakkosessa. Siitä lähtien sitä on esitetty tähän päivään asti syksyisin ja keväisin.


title: Varokaa heikkoa jäätä

text: Animaatioelokuva on tietoisku, jossa kerrotaan kuinka toimia, jos jäät pettävät alta. Animaatiossa esiintyvät Mickwitzin luomat "Pikku Kakkosen" tunnuksessa esiintyvät hahmot.


title: Varokaa heikkoa jäätä

text: Vuosina 1996–1998 sekä vanhaa että uutta versiota näytettiin televisiossa sen mukaan, paljonko lähetysaikaa animaatiolle kulloinkin oli käytettävissä. Alkuperäistä versiota on sittemmin esitetty ajoittain Yle Teemalla ja joskus myös Yle TV2 -kanavalla.


title: Varokaa heikkoa jäätä

text: Animaatioelokuva palkittiin vuonna 2013 Suomen Uimaopetus- ja Hengenpelastusliiton Viisaasti vesillä -kampanjan vuoden vesiturvatekona.


title: Varokaa heikkoa jäätä

text: Animaatioelokuvan musiikin on säveltänyt ja sovittanut Jukka Siikavire. Siikavire sävelsi musiikit noin viikossa pala kerrallaan, ja kun sävellykset olivat valmiina, ne soitettiin studiossa oikeisiin kohtiin. Soittimina käytettiin syntetisaattoria, klarinettia, trumpettia, pasuunaa ja erilaisia lyömäsoittimia. Soittajina olivat Siikavireen lisäksi Ippe Kätkä ja Reijo ”Takku” Ylinen. Vuonna 1996 alkuperäinen sävellys äänitettiin säveltäjän johdolla uudestaan, koska 1980-luvulla tehdyn animaation ääniraita oli kulunut sekä animaatiosta haluttiin uusi tiiviimpi ja modernimpi versio. Uutta ääniraitaa pidettiin kuitenkin pelottavampana kuin vuoden 1986 versiota. Uudessa versiossa soittajina toimivat Siikavire ja Jyrki Niemi.


title: Varokaa heikkoa jäätä

text: Siikavire antoi myös äänensä animaatiossa esiintyvälle nallelle, joka lausahtaa elokuvan lopussa ""Varokaa heikkoa jäätä!", Mmmh.". Siikavireen mukaan lausahduksesta otettiin ainakin kymmenen ottoa, jotta lopputulos ei olisi ollut pelottava.


title: Varokaa heikkoa jäätä

text: Pikku Kakkosen tunnuksesta tutut hahmot siirtyvät ”Tohlopinrannan” televisiostudiota esittävään rakennukseen. Hahmoista Heikki ja Nalle ovat jääneet leikkimään lumisotaa ja huomaavat muiden lähteneen. He päättävät lähteä, ja laskevat mäkeä alas rannalle. Nalle ehdottaa Heikille, että käveltäisiin jäätä pitkin, johon Heikki ei suostu, vaan lähtee kävelemään rannan reunaa pitkin. Nalle kävelee jäätä pitkin, ja putoaa jäihin. Kun Nalle on jäissä, tunnuksesta tuttu lintu raakkuu ”studion” laiturilla. Heikki pelastaa Nallen kaulaliinalla, ja karhu kierii jäätä pitkin takaisin rannalle ja kuivattelee itsensä. Nalle on häpeissään, mutta Heikki lohduttaa häntä. Heikki ja Nalle kävelevät studiolle, jossa Nalle saa lämmitellä. Sen jälkeen kaikki tunnushahmot hämmästyvät ja muodostavat Pikku Kakkonen -ohjelmasta tutun logon, ja hetken päästä kuva lähentyy karhua, jolloin Nalle varoittaa mörisevällä äänellä: ”"Varokaa heikkoa jäätä! Mmmh”." Animaatio päättyy lopputeksteihin.


title: Varokaa heikkoa jäätä

text: Camilla Mickwitz, ja ohjaaja Marja-Liisa Hieta suunnittelivat pitkään kohtausta, jossa jäihin pulahtaminen tapahtuisi. Mickwitz olisi halunnut, että kohtauksessa lapsi pulahtaisi jäihin, ja karhu pelastaisi. Ohjaaja Hieta koki, että kohtaus olisi liian pelottava, ja halusi laittaa roolit toisinpäin.


title: Varokaa heikkoa jäätä

text: Jäävaroitus on jäänyt joillekin television katsojille mieleen ahdistavana ja pelottavana. Animaatiota on kritisoitu muun muassa äänimaailmansa ja tapahtumiensa takia, jotka ovat aiheuttaneet lapsille traumoja. Säveltäjä Siikavireen mukaan myös jotkut aikuiset, jotka ovat lapsuudessaan jäävaroituksen televisiossa nähneet ovat alkaneet pitämään sitä "kauhean pelottavana".


title: Uno Sjöholm

text: Uno Alexander Sjöholm (22. kesäkuuta 1889 Turku – 31. heinäkuuta 1981) oli suomalainen arkkitehti, joka toimi vankeinhoitohallituksen arkkitehtina 1920-luvulla. Sjöholm on suunnitellut esimerkiksi Pelson, Iskolan ja Konnunsuon vankilan rakennuksia. Hänen suunnittelemansa rakennukset edustavat barokkiklassista tyylisuuntaa, ja monet niistä ovat rakennustaiteellisesti ja kulttuurihistoriallisesti arvokkaita suojeltuja rakennuksia.


title: Ѣ

text: Kirjaimen nimi on muinaiskirkkoslaavissa (lausuttiin []) tai ıать ([]), bulgariassa ят [] tai е двойно [] "tupla-e", venäjässä ja ukrainassa ять [], serbiassa јат/jat, kroatiassa jat. Muinaisslaavilaisten kielten translitteraatiossa kirjainta kuvataan yleensä hattupäisellä e-kirjaimella: ě.


title: Ѣ

text: Jat kuvasi muinaisslaavilaista pitkää vokaalia. Sen alkuperäinen äännearvo lienee []. Eri slaavilaisissa kielissä jat-vokaali korvautui eri vokaaleilla. Esimerkiksi muinaisslaavilainen juuri * [] ’valkoinen’ sai seuraavia muotoja: venäjässä белый [], ukrainassa білий [], bulgariassa бял [], puolassa biel / biały, tšekissä bílý.


title: Ѣ

text: Koska jat-vokaalilla ei ollut sellaista omaa äännearvoa, jota ei samalla olisi ollut jollakin toisella vokaalilla, kirjain kävi tarpeettomaksi ja poistui vähitellen oikeinkirjoitusuudistuksissa: serbiasta Vuk Karadžićin reformissa 1800-luvun alussa, makedoniasta saman reformin vaikutuksesta hieman myöhemmin, venäjästä, valkovenäjästä ja ukrainasta suurin piirtein lokakuun vallankumouksen aikoihin, ja lopulta bulgariasta ja ruteenista 1945. Nykyisin jat on käytössä ainoastaan kirkkoslaavissa.


title: Ohilentoanomalia

text: Ohilentoanomalia on pieni lisäys avaruusluotaimen kokemaan kiihtyvyyteen sen hakiessa nopeudenlisäystä Maan ohilennolla. Anomalian suuruus on muutamia mm/s ja se tulee esille perigeumin ohituksen jälkeen. Ilmiötä ei toistaiseksi osata selittää. Sillä saattaa olla jonkinlainen yhteys Pioneer-anomaliaan.


title: Ohilentoanomalia

text: Ensimmäinen havainto ohilentoanomaliasta tehtiin vuonna 1990, jolloin Jupiteriin matkalla ollut Galileo-luotain teki 8. joulukuuta ensimmäisen Maan ohilennon käyden alimmillaan 959,9 kilometrin korkeudella maanpinnasta. Ohilennon jälkeen luotainta seuraneet NASAn Deep Space Networkin tutkat havaitsivat luotaimen signaalissa 66 millihertzin suuruisen Doppler-siirtymän, joka vastaa 3,92 ± 0,08 mm/s suuruista ylimääräistä nopeudenlisäystä. Ilmiötä ei kuitenkaan havaittu toisen ohilennon yhteydessä joulukuussa 1992, sillä ohilento tapahtui vain 303,1km korkeudelta jolloin ohuen ilmakehän aiheuttama kitka peitti mahdollisen anomalian.


title: Ohilentoanomalia

text: NEAR Shoemaker -luotain suoritti Maan ohilennon 23. tammikuuta 1998. Alimmillaan sen korkeus maanpinnasta oli 538,8 kilometriä. Ohilennon jälkeen luotaimen nopeudessa ilmeni 13,46 ± 0,13 mm/s suuruinen anomaalinen nopeudenlisäys.


title: Ohilentoanomalia

text: Saturnusta tutkiva Cassini-Huygens-luotain suoritti ohilennon elokuussa 1999 ja sai 0,11 mm/s suuruisen ylimääräisen nopeudenlisän. Seuraavana ohilennon vuonna 2001 tehnyt Stardust-luotain käytti rakettimoottoreitaan ohituksen aikana. Näiden aiheuttama epätarkkuus nopeudenmuutoksessa on paljon suurempi kuin anomalia, eikä sen mahdollista vaikutusta siksi voitu Stardustin tapauksessa havaita.


title: Ohilentoanomalia

text: Rosetta-luotain sai 1,82 ± 0,05mm/s ylimääräisen nopeudenlisäyksen ohittaessaan Maan 1 954 kilometrin korkeudelta maaliskuussa 2005.


title: Ohilentoanomalia

text: Merkuriusta tutkiva Messenger-luotain suoritti elokuussa 2005 ohilennon 2 347 kilometrin korkeudelta. Minkäänlaista poikkeavaa nopeudenlisäystä ei yrityksistä huolimatta havaittu. Aikaisemmista ohilennoista poiketen Messengerin rata oli hyvin symmetrinen Maan päiväntasaajan suhteen: se lähestyi maata 31 asteen kulmasta pohjoiselta pallonpuoliskolta ja jatkoi matkaansa 32 asteen kulmassa eteläiseltä pallonpuoliskolta. Tämä viittaa vahvasti siihen, että ohilentoanomalia liittyy jollakin tavalla Maan pyörimisliikkeeseen.


title: Ohilentoanomalia

text: Toisin kuin Pioneer-anomalia, ohilentoanomalia on varmasti todellinen fysikaalinen ilmiö ja sellaisena sille on oltava jokin selitys. Toistaiseksi mitään mahdollista selitystä ei kuitenkaan ole löydetty. Käytännössä jo poissuljettuja aiheuttajia ohilentoanomalialle ovat:Myös pimeän aineen vaikutus on hyvin epätodennäköinen. Ilmiölle on kehitetty koko joukko "uutta fysiikkaa" sisältäviä selitysmalleja. Eräs mielenkiintoisimmista liittyy yleisen suhteellisuusteorian ennustamaan niin kutsuttuun torsiovaikutukseen. Joidenkin tutkijoiden mukaan torsiovaikutus voisi jopa selittää ohilentoanomalian kokonaisuudessaan. Torsiovaikutuksella on kuitenkin havaintojen kanssa ristiriitaisia vaikutuksia planeettojen ratadynamikkaan.


title: Brädi

text: Brädi, oikealta nimeltään Kari Olavi Härkönen, (s. 9. huhtikuuta 1979 Lahti) on suomalainen hip hop -artisti, joka tunnetaan soolomateriaalinsa lisäksi yhtenä lahtelaisen 5th Element -hiphop-yhteisön perustajajäsenenä sekä yhtenä rap-yhtye Herrasmiesliigan MC:nä.


title: Brädi

text: Brädi on tehnyt musiikkia yksin ja erilaisissa ryhmissä suomeksi ja englanniksi. Englanninkielistä materiaaliaan hän esittää nimellä Brad Spitt. Hän on osa Herrasmiesliiga-yhtyettä, johon kuuluvat hänen lisäkseen Cheek ja TS. Brädin voikin nähdä usein Cheekin keikalla lavalla ns. "tuplaamassa" eli kakkos-solistina. Brädi on nähty myös muutamilla Cheekin musiikkivideoilla, "Huligaani", "Raplaulajan vapaapäivä", "Täältä sinne", "Liekeissä", "Jos mä oisin sä", "Viihdyttäjä" ja "Maanteiden kingi". Cheekin kappaleiden lisäksi Brädi on vieraillut muun muassa Näkökulman, Maajoukkueen, A04:n ja MGI:n levyillä. Hän on myös mukana 5th Elementin julkaisemilla kokoelma-albumeilla. Brädi on ollut Namika Lahden pääkuuluttajana kotiotteluissa Lahden urheilutalolla.


title: Brädi

text: Brädin ensimmäinen sooloalbumi "Repullinen hiittiä" julkaistiin toukokuussa 2010. Albumin tuotannosta vastaa kokonaan MGI ja sillä vierailee muun muassa Sami Saari.. Brädi juonsi myös Radio Voimalla Oskarin ja Martinin kanssa ohjelmaa nimeltään Summerupfm. 6. kesäkuuta 2012 julkaistiin Brädin toisen sooloalbumin ensimmäinen single, "Lämpöö", jolla vierailee Redrama. DJ Luoman tekemä "Repullinen hiittiä" -albumin kappaleiden remixejä sisältävä mixtape "Repullinen remixejä" julkaistiin ilmaiseksi internetissä 4. elokuuta 2012. Toinen single, "Happee" julkaistiin 26. lokakuuta 2012. Kappaleella vierailee Illi. Brädin toinen "Näis kengis" -niminen albumi julkaistiin 7. joulukuuta 2012. Albumilla vierailevat Redraman ja Illin lisäksi muun muassa SP ja Kalle Kinos. "Näis kengis" sijoittui Suomen virallisen albumilistan sijalle 39. Vuonna 2013 Brädi vieraili kristillisen Immanuelin albumilla "Jumalanmiehii" kappaleessa "Matkalla". Brädin kolmas pitkäsoitto "III" julkaistiin 16. toukokuuta 2014. Se nousi Suomen virallisen albumilistan neljännelle sijalle.


title: Brädi

text: Brädin isä on yleisurheiluvalmentaja ja -manageri Jukka Härkönen. Brädi on pelannut koripalloa II-divisioonassa ja harrastanut myös jalkapalloa ja jääkiekkoa. Koripallon parissa hän on toiminut myös Namika Lahden otteluiden kuuluttajana ja Lahti Basketballin hallituksen jäsenenä.


title: Brädi

text: Brädi meni kesällä 2013 naimisiin Mira Räsäsen kanssa ja he jättivät yhteisen avioerohakemuksen lokakuussa 2018.


title: Lumisadepallo

text: Lumisadepallo (muita nimityksiä lumihiutalepallo, pyrypallo, lumiakvaario, maisemakupla ja talvitalismaani) on koriste-esine, joka jäljittelee lumisadetta. Se on läpinäkyvä lasinen tai muovinen kuula, jonka sisällä on vettä ja siinä valkoisia hiukkasia. Kuulan pohjalla on maisema tai hahmo, esimerkiksi nallekarhu tai joulupukki. Kun kuulaa ravistaa, hiukkaset leijuvat ympäriinsä ja näyttävät maisemassa satavalta lumelta. Palloon voi sisältyä myös soittorasia.


title: USB-modeemi

text: Nettitikku eli USB-modeemi (joissakin yhteyksissä myös mokkula) on USB-liitännäinen, ulkoinen, langattomaan matkapuhelinverkkoon kytkeytyvä modeemi tai laajakaistaverkkosovitin, joka esimerkiksi UMTS-verkossa käyttää HSPA-yhteyttä ja GSM-verkossa EDGE-yhteyttä. Mokkula -nimitystä käyttää nykyisin lähinnä DNA, jolla se on kämmenenkokoisen modeemin markkinointinimi. Muut teleyhtiöt käyttävät termiä "nettitikku" ja tietotekniikan termitalkoot -projekti suosittaa termiä "USB-modeemi".


title: USB-modeemi

text: Tulee kuitenkin nähdä ero termin "USB-modeemi" ja 3G-modeemin välillä. Termi "USB-modeemi" kertoo vain sen, että modeemi liitetään tietokoneeseen USB-tekniikalla, kun taas 3G-modeemi on modeemi joka yksinkertaisesti ilmaistuna käyttää tiedonsiirtoon matkapuhelinverkkoa. Myös nykyaikaisissa kiinteän verkon laajakaistamodeemeissa on USB-liitäntä.


title: USB-modeemi

text: DNA jätti hakemuksen Mokkula-tavaramerkistä 2007 lokakuussa, mutta patentti- ja rekisterihallitus katsoi mokkulan olevan yleisnimi eikä tavaramerkki, eikä siten rekisteröitävissä tavaramerkiksi.


title: Christine Chubbuck

text: Christine Chubbuck (24. elokuuta 1944 – 15. heinäkuuta 1974) oli yhdysvaltalainen uutisreportteri, joka ampui itsensä suorassa televisiolähetyksessä 29-vuotiaana. Hän oli kärsinyt vaikeasta masennuksesta ja yrittänyt itsemurhaa jo vuonna 1970 yliannostuksella.


title: Christine Chubbuck

text: Chubbuck oli puhunut itsemurhasta pitkään ennen tekoaan ja kertonut eräälle kollegalle suoraan aikeestaan, mutta tämä luuli itsemurhahanketta huonoksi vitsiksi.


title: Christine Chubbuck

text: Läheisten toiveesta videonauhaa haastattelusta jossa Chubbuckin itsemurha näkyy ei ole julkaistu. Itsemurhan suorana televisiosta nähneet ovat sanoneet, että lähetys katkesi lähes välittömästi ampumisen jälkeen.


title: QPR Software

text:
QPR Software Oyj on vuonna 1991 Oulussa perustettu suomalainen pörssiyhtiö.
Yhtiön pääkonttori sijaitsee Helsingissä. Sillä on lisäksi toimipiste Oulussa, jossa toimii yhtiön tekninen asiakaspalvelu. QPR Softwaren osake noteerataan Helsingin pörssissä (kaupankäyntitunnus:QPR1V).


title: QPR Software

text: QPR Software listautui Helsingin pörssin NM-listalle maaliskuussa 2002. Epäonnistuneessa listautumisannissa osakkeita merkitsi vain 20 sijoittajaa.


title: Lappeenrannan taistelu

text: Lappeenrannan taistelu oli hattujen sodan taistelu, joka käytiin Lappeenrannassa ja sen ympäristössä 23. elokuuta 1741 Carl Henrik Wrangelin johtamien ruotsalaisten ja Peter von Lacyn johtamien venäläisten välillä.